Kepentingan Pemulihan : Kunci Kecergasan

Terdapat satu budaya atau mitos berkaitan prestasi kecergasan dan sukan…LEBIH BANYAK adalah lebih baik. Berehat dan pemulihan adalah sama pentingnya dengan latihan atau senaman ketika merancang program. Walau bagaimanapun, ramai individu menyangka manfaat latihan atau senaman akan diperolehi ketika ‘melakukannya’, mereka sering terlepas pandang atau tidak memahami kepentingan rehat dan pemulihan.

Pemulihan adalah kuncinya!

Pemulihan merupakan proses yang amat penting apabila berkaitan dengan latihan sukan, kerana tanpanya badan tidak dapat menyesuaikan diri secara fizikal untuk menjadi lebih cergas, kuat atau pantas.

Mungkin disebabkan budaya dalam masyarakat kita, sama ada dalam hal berkaitan sukan atau kerja; mengakui bahawa diri memerlukan lebih rehat dianggap tidak baik atau pemalas. Sebagai contoh, jika anda dilihat berlatih setiap hari, maka secara psikologi anda ‘kelihatan’ dan ‘merasa’ lebih kuat. Jika anda menganalisa apa yang anda benar-benar rasai, ia mungkin datang dari fikiran mental anda. Pemikiran “lebih kuat atau lebih banyak senaman atau latihan saya lakukan, adalah lebih baik!” Tetapi, hakikatnya, bersenam
secara bijak tidak semestinya harus melakukan sesuatu secara lebih kuat atau lebih banyak hanya kerana ia menghasilkan tindak balas hormon atau gen yang paling bermanfaat.

Bagaimana senaman bertindak balas

Apabila bersenam, ia tidak menjadikan anda kuat. Apabila bersenam, anda sebenarnya mengganggu sistem tenaga dan otot dan semakin lemah. Semakin banyak senaman yang anda lakukan, anda akan menjadi semakin lemah dan semakin terdedah anda kepada kecederaan dan penyakit – merujuk kepada istilah ‘
overtraining’
. Atas sebab itu, kunci kecergasan adalah pemulihan. Maka, gabungan antara senaman dan pemulihan membawa anda ke tahap kecergasan baru.

Dari tahap kecergasan awal, anda mengaplikasikan rangsangan (latihan berat, berjalan, berlari, dan lain-lain), dan senaman merupakan proses katabolik yang menurunkan tahap kecergasan anda. Anda secara efektif merosakkan atau mengganggu serat tisu melalui senaman yang dilakukan. Ia menyebabkan badan anda memerlukan rehat, di mana badan akan menjalani proses pemulihan (atau membina kembali tisu yang rosak). Badan manusia adalah ciptaan yang hebat dan apabila tahap asas kecergasan tercapai, akan wujud keinginan untuk mengimbangi senaman pada sesi yang seterusnya; penyesuaian ini di kenali sebagai
super-compesation
atau
over-compesation
.

Namun, adalah penting untuk mengenal pasti jika terdapat lebih rangsangan, jika senaman terlalu berat, maka badan mungkin tidak dapat menyesuaikan secara optimum. Badan akan memberikan tindak balas terbaik dengan melakukan ‘bebanan’ senaman bergantung kepada tahap keupayaan individu yang tepat dan meningkatkannya apabila badan sudah dapat menyesuaikan diri. Contohnya, ketika membuat senaman mengangkat berat buat pertama kali, anda tidak harus mencuba mengangkat bebanan maksimum sebelum memperolehi kecekapan dalam penstabilan dan daya tahan kompetensi yang diperlukan (fasa pemanjangan). Senaman kekuatan maksimum akan membebankan otot dan tisu penyambung secara berlebihan dan boleh mewujudkan kecederaan.

Kepentingan pemulihan dan rehat

Jika seseorang individu tidak membenarkan diri untuk pulih dan setiap rangsangan senaman tambahan akan menyebabkan kemerosotan dalam kecergasan dan prestasi (keadaan kelesuan dan terlebih latihan).

Setiap individu mempunyai tahap pemulihan yang berbeza, atas sebab ini hanya tuan empunya diri yang boleh meramalkan proses pemulihan. Garis panduan asas yang harus diikuti adalah untuk mengetahui bila waktu rehat/pemulihan adalah bergantung kepada beberapa faktor dan apabila melibatkan prestasi pada tahap yang lebih tinggi, memerlukan pengalaman sendiri berdasarkan prinsip
trial and error
.

Peraturan yang paling penting untuk diikuti adalah: jika anda benar-benar merasa penat, maka berehat. Jangan meneruskan sesi senaman dan latihan kerana program anda – hanyalah sekeping kertas – ia boleh diaturkan pada masa yang lain. Terdapat banyak faktor yang mempengaruhi tekanan pada badan kita dan ia adalah penting untuk menjadi fleksibel terhadap rutin senaman dan latihan anda.

Hello Health Group
 tidak memberikan nasihat, diagnosis atau rawatan perubatan.


5 Tanda Ibu Hamil Mungkin Alami Keguguran Awal Trimester!

Mengalami keguguran 5 minggu atau dalam
trimester pertama
 pastinya sukar dilalui. Namun kehilangan itu adalah di luar kawalan si ibu. Jom kita ketahui tanda gugur yang boleh terjadi.

Untuk mendapatkan lebih banyak info tentang kehamilan di Malaysia, sila dapatkannya
di sini.

Tanda gugur: Keguguran 5 minggu

Tanda gugur yang utama adalah apabila seseorang bakal ibu mengalami kesakitan dan kekejangan pada bahagian pelvis bersama
pendarahan faraj
 yang semakin teruk.

Dalam kebanyakan kes kehamilan,
individu yang mengalami keguguran
 tidak langsung berasakan sebarang gejala.

Bahkan, kehilangan kandungan hanya diketahui saat melakukan rutin
imbasan ultrabunyi
.

Umumnya, bagi mereka yang ada tanda
keguguran awal kehamilan
, rawatan perubatan segera perlu dilakukan.

Pemeriksaan untuk mengenal pasti sama ada berlaku keguguran atau tidak

Doktor akan dapat memutuskan sama ada keguguran bakal terjadi atau mungkin jika keguguran sudah berlaku, rawatan yang diperlukan akan diberi.

Seringkali bagi menentukan sama ada keguguran berlaku atau tidak,
ibu mengandung
 perlu menjalani beberapa ujian diagnostik.

Antaranya seperti pemeriksaan
tahap hormon kehamilan

chorionic human gonadotropin
 (hCG) dalam darah dan/atau air kencing, serta imbasan ultarabunyi untuk
mengesan degupan jantung bayi.

Walaupun anda mungkin mengalami tanda keguguran seperti pendarahan faraj dan kekejangan abdomen, namun ia bukan perhatian utama.

Ini kerana dalam kebanyakan kes lain, kedua-dua keadaan itu juga boleh terjadi dan dialami tubuh semasa kehamilan yang sihat tanpa sebarang masalah.

Sekiranya gejala yang dialami tidak menunjukkan keguguran, pemeriksaan akan memberi peluang kepada doktor untuk mengenal pasti
komplikasi kehamilan
 lain, jika ada.

Kenal pasti tanda gugur

Berikut adalah antara tanda ibu hamil untuk mengalami keguguran 5 minggu atau bakal kehilangan kandungan yang perlu diperhatikan:

Kekejangan perut.

Sakit perut.

Pendarahan faraj.

Pelepasan cecair atau tisu daripada faraj.

Kehilangan
tanda-tanda awal kehamilan
 biasa seperti mual dan payudara yang sensitif.

Pastinya sukar untuk menentukan sama ada simptom di atas menandakan anda keguguran atau tidak, kan?

Apatah lagi ia sememangnya hampir serupa dengan
simptom awal mengandung
 yang berlaku kepada kebanyakan wanita hamil.

Pun begitu seperkara yang perlu anda fahami, gejala kehamilan awal seperti mual atau sakit, muntah dan
pendarahan implantasi
 biasanya akan reda menjelang akhir trimester pertama.

Ini kerana tubuh sudah dapat menyesuaikan diri dengan kehamilan yang terjadi.

Walau bagaimanapun, jika berlaku kehilangan simptom kehamilan secara tiba-tiba, berkemungkinan besar keguguran telah terjadi.

Perbezaan tanda keguguran awal kehamilan dan lewat

Tanda gugur termasuklah berlaku pendarahan atau tompokan (
spotting
) yang melibatkan sejumlah darah kecil daripada faraj, pelepasan miss V dan sakit perut.

Namun, secara amnya terdapat beberapa perbezaan pada ciri khas antara keguguran 5 minggu atau awal kehamilan mahupun pada
akhir kehamilan
.

Tanda gugur akhir kehamilan:

#1. Pendarahan faraj teruk

Jumlah pelepasan faraj atau pendarahan yang teruk berbanding tanda keguguran awal kehamilan. Ia biasanya lebih pekat.

Bagi pendarahan yang berlaku
pada trimester kedua
 cenderung berkaitan dengan keguguran.

Tanda gugur #2. Kesakitan bahagian perut lebih teruk

Mengalami kekejangan dan rasa sakit perut adalah simptom keguguran biasa.

Namun, tahap kekejangan dan kesakitan yang dialami pada keguguran lewat kehamilan adalah lebih teruk.

Biasanya kesakitan tersebut tidak akan bertindak balas atau mereda dengan teknik menghilangkan rasa sakit tradisional seperti mandian air panas,
berbaring pada posisi tertentu
 atau pengambilan ubat penahan sakit.

#3. Sakit belakang yang teruk

Masalah sakit belakang badan
 boleh terjadi pada keguguran di awal dan lewat kehamilan.

Dalam masa yang sama, seorang
ibu mengandung
 juga boleh mengalami sakit belakang badan sepanjang tempoh kehamilan
 yang langsung tidak berkaitan dengan keguguran.

Ini kerana rasa sakit ini adalah kesan sampingan normal semasa tumbesaran janin dalam rahim.

Pun begitu, jika mengalami kesakitan sengit pada bahagian bawah punggung ia dipercayai berkaitan ciri keguguran lewat.

Keadaan tersebut berlaku apabila otot-otot punggung bawah berfungsi mengeluarkan bayi yang belum lahir.

#4. Kehilangan pergerakan janin

Dalam kehamilan biasa, pergerakan janin yang sedang berkembang dapat dirasakan sekitar usia kandungan 16 minggu.

Bagi
ibu yang pertama kali hamil
, pergerakan janin mungkin hanya akan dapat dirasai sekitar minggu ke-18 hingga 20.

Jika kekerapan pergerakan bayi menurun atau tidak hadir sama sekali, ia mungkin petanda berlakunya keguguran.

Walau bagaimanapun, gejala tersebut mungkin didasari oleh masalah kesihatan lain pada kehamilan dan tidak semestinya menandakan kehilangan
bayi dalam kandungan
.

Sekiranya bayi kurang bergerak daripada normal atau langsung tiada pergerakan, lakukan pemeriksaan doktor dengan segera.

Ini membolehkan diagnosis keguguran atau sebarang masalah lain dilakukan.

Selepas minggu ke-12 kehamilan, kehadiran tanda keguguran lain seperti pendarahan atau pelepasan faraj, sakit perut mahupun sakit belakang cenderung menandakan berlakunya keguguran.

Anda disaran untuk mendapatkan rawatan perubatan segera sekiranya muncul gejala-gejala tersebut setelah kandungan berusia 12 minggu ke atas.

Sekiranya wujud kebimbangan atau keraguan bahawa terdapat kemungkinan berlakunya tanda keguguran awal kehamilan – terutamanya dengan pendarahan – segera lakukan bantuan perubatan kecemasan.

Kini anda telah mengetahui tanda keguguran di awal dan akhir kehamilan!


Cendawan Mekah Jadi Buruan, Tapi Usah Pandang Ringan Akan Mudaratnya!

Di seluruh pelosok dunia,
terdapat pelbagai jenis minuman teh yang wujud
 sama ada yang berasaskan daun, bunga bahkan sejenis kulat seperti teh kombucha.
Pernahkah anda dengar mengenai khasiat kombucha sebelum ini? Di Malaysia, ia juga dikenali sebagai teh cendawan Mekah.

Ingin tahu dengan lebih lanjut berkenaan teh ini? Sila baca artikel di bawah ini.

Apakah yang dimaksudkan dengan teh kombucha?

Teh kombucha adalah minuman hasil penapaian larutan teh dengan gula yang kemudiannya ditambahkan lagi dengan kehadiran beberapa jenis mikrob iaitu bakteria
Acetobacter xylinum
dan ragi,
Saccharomyces cerevisiae
,
Zygosaccharomyces bailii
, dan
Candida sp.

Hasil daripada proses penapaian tersebut, teh yang dihasilkan ini mengandungi beberapa zat seperti asid asetat, folat, asid amino penting, vitamin B, vitamin C dan juga alkohol.

Artikel berkaitan:

Tanda Anda Kekurangan Vitamin

5 Makanan Lebih Vitamin C Berbanding Oren

Ramai juga yang menyebut teh ini sebagai teh cendawan kerana kulat atau cendawan di dalamnya dibiarkan tumbuh terlebih dahulu dalam proses penghasilannya.

Waktu yang diperlukan bagi menapai teh ini adalah sekitar 8 hingga 12 hari pada suhu antara 18 hingga 2 darjah Celcius. Jika suhu persekitaran semakin tinggi, maka proses penapaian akan menjadi lebih pantas.

Tempoh penapaian akan mempengaruhi kualiti, kandungan dan rasa teh yang dihasilkan.

Setiap 400 ml teh ini pula mengandungi jumlah tenaga sebanyak 60 kalori.

Khasiat kombucha yang anda pasti ingin tahu

Ada pelbagai pendapat menyatakan teh cendawan Mekah ini mempunyai pelbagai manfaat.

Antara khasiat kombucha – untuk kebaikan pencernaan tubuh, merendahkan risiko aterosklerosis
selain membantu mengeluarkan racun daripada tubuh
.

Sebahagian besar khasiat kombucha yang dinyatakan ini adalah hasil daripada kajian yang telah dilakukan kepada haiwan.

Hasil kajian tersebut turut memperlihatkan teh ini
mempunyai pelbagai khasiat lain seperti antioksidan
, antibakteria, memperbaiki mikroflora usus dan juga meningkatkan ketahanan tubuh
serta menurunkan tekanan darah
.

Beberapa kumpulan yang meminum teh cendawan Mekah secara kerap mengakui minuman ini mempunyai beberapa kesan baik terhadap kesihatan tubuh.

Antara khasiat yang diperkatakan adalah
dapat meningkatkan sistem pertahanan tubuh
, mencegah kanser selain meningkatkan fungsi sistem pencernaan dan juga hati.

Teh ini juga mempunyai kandungan bakteria probiotik
 yang merupakan sejenis bakteria baik yang berperanan meningkatkan pertahanan tubuh.

Memang ada manfaat, tapi ada juga kesan negatif teh kombucha

Walaupun ramai yang mengatakan mengenai manfaat dan khasiat kombucha, namun pengambilan minuman ini juga boleh memberikan beberapa kesan negatif kepada tubuh.

Ini termasuklah rasa sakit perut setelah meminumnya, berlakunya jangkitan dan juga alahan pada tubuh.

Artikel berkaitan:

Perkara Asas Yang Perlu Anda Tahu Tentang Tindak Balas Alahan

Bahaya Alahan Makanan

Bakteria yang terdapat dalam teh ini dapat menyebabkan jangkitan pada individu yang mempunyai sistem imun yang rendah.

Bagi individu yang sihat pula, pengambilan teh ini boleh menyebabkan sakit perut, jangkitan akibat bakteria yang ada dalam teh tersebut, alahan, permukaan kulit yang menjadi kuning, mual, muntah-muntah dan juga sakit kepala.

Terdapat satu laporan yang pernah diterbitkan sebelum ini berkenaan 20 orang yang mendapat penyakit anthrax setelah meminum teh cendawan Mekah ini.

Tambahan lagi, pada tahun 1995,
Center for Disease Control
(CDC) membuat satu pernyataan, teh ini adalah penyebab kepada asidosis metabolik yang berlaku kepada kumpulan peminum di Iran.

Asidosis metabolik adalah keadaan darah mempunyai terlalu banyak asid.
Ini disebabkan oleh pengambilan makanan yang tinggi dengan kandungan asid seperti teh kombucha.

Bagi individu yang mempunyai penyakit tertentu seperti diabetes dan sindrom iritasi usus, pengambilan teh ini perlulah diperhatikan dan dikawal.

Bagi penghidap diabetes, pengambilan minuman seperti ini boleh mempengaruhi gula darah sehingga boleh menyebabkan penurunan kadar gula darah dalam tubuh (hipoglisemia).

Artikel berkaitan:

Hipoglisemia Diabetes

Jangan Ambil Mudah Jika Bacaan Gula Dalam Darah Terlalu Tinggi Atau Terlalu Rendah

Bagi individu yang sedang mengalami cirit-birit atau mempunyai
irritable bowel syndrome
, teh ini tidak sesuai untuk diminum memandangkan ia mempunyai
kandungan kafein yang cukup tinggi yang boleh memperburukkan lagi gejala yang sedang berlaku
.

Bagaimana untuk meminum teh kombucha dengan selamat?

Walaupun terdapat pendapat yang menyatakan mengenai khasiat kombucha pada tubuh, kebersihan dan kualiti teh masih perlu dijaga agar ia tidak memberikan kesan yang buruk kepada diri anda
seperti keracunan atau jangkitan daripada bakteria
.

Pastikan teh cendawan Mekah menjalani proses pempasteuran atau pemanasan terlebih dahulu bagi menyingkirkan bakteria jahat yang terkandung dalam teh tersebut.

Selain itu, masih banyak kajian ilmiah diperlukan bagi membuktikan khasiat kombucha dan manfaat meminumnya pada tubuh.


Lelaki Diabetes BERISIKO Alami Ejakulasi Terbalik, Ini Mungkin Punca Isteri Tak Hamil

Ada beberapa perkara yang boleh menyebabkan ejakulasi lelaki terganggu atau menghadapi masalah. Ini termasuklah jika seseorang itu mengalami diabetes.
Tahukah anda, diabetes boleh menyebabkan seseorang lelaki mengalami ejakulasi retrogred?

Ini maksud masalah ejakulasi lelaki: ejakulasi retrogred

Bagi lelaki, air kencing dan juga air mani akan keluar melalui urethra
atau saluran kencing pada zakar
.

Terdapat satu otot yang berada berdekatan dengan pundi kencing yang berfungsi menahan air kencing di dalam pundi kencing sehinggalah anda berasa ingin membuangnya.

Semasa anda mengalami orgasme, otot tersebut juga berfungsi memastikan air mani yang keluar tidak memasuki bahagian pundi kencing.

Ia akan menyebabkan air mani tersebut melalui saluran kencing dan keluar ke hujung zakar.

Apabila seseorang itu mengalami ejakulasi retrogred, otot tersebut gagal untuk berkontraksi atau berfungsi seperti yang sepatutnya.

Jadi, apabila anda mengalami ejakulasi lelaki
, air mani tersebut akan memasuki pundi kencing. Anda akan berasa nikmat ejakulasi seperti biasa, hanya air mani anda sahaja yang tidak keluar.

Untuk mendapatkan lebih banyak info tentang Kencing Manis, sila dapatkan
di sini
.

Simptom jika anda mengalami ejakulasi lelaki: ejakulasi retrogred

Antara simptom utama yang menunjukkan anda
mengalami masalah ejakulasi lelaki ini ialah tidak terdapat air mani yang keluar apabila anda mengalami ejakulasi.

Jika terdapat air mani yang keluar, ia mungkin amat sedikit. Ini kerana air mani anda memasuki pundi kencing, dan bukannya keluar melalui salur kencing seperti yang sepatutnya.

Simptom lain bagi hal ini ialah air kencing anda akan berwarna sedikit kelabu selepas anda melakukan hubungan intim atau berejakulasi.
Ini kerana air kencing anda telah bercampur dengan air mani yang memasuki pundi kencing.

Selain itu, antara tanda anda mempunyai ejakulasi retrogred ini adalah apabila anda gagal untuk memperoleh cahaya mata dalam tempoh setahun atau lebih lama setelah melakukan hubungan intim.

Apakah faktor risiko bagi masalah ini?

Terdapat beberapa keadaan yang boleh menyebabkan anda berisiko tinggi untuk mendapat masalah ejakulasi ini. Antara keadaan tersebut ialah:

Mempunyai masalah diabetes atau penyakit kencing manis

Sklerosis berbilang

Penyakit Parkinson

Mempunyai kecederaan pada saraf tunjang

Pernah melakukan pembedahan pada bahagian pundi kencing atau prostat

Mengambil beberapa jenis ubat-ubatan seperti ubat darah tinggi atau ubat bagi merawat kemurungan

Benarkah diabetes boleh menyebabkan masalah ejakulasi retrogred?

Benar, diabetes sememangnya boleh menyebabkan masalah ejakulasi lelaki ini.

Pengurusan gula darah yang tidak terjaga dengan baik dalam tempoh jangka masa panjang boleh menyebabkan masalah atau penyakit berkaitan saraf pada pundi kencing.

Masalah ejakulasi lelaki seperti ejakulasi retrogred ini boleh berlaku dalam kalangan penghidap diabetes disebabkan oleh satu keadaan yang disebut sebagai neuropati autonomi diabetes atau kerosakan saraf.

 Selain daripada diabetes, ada juga beberapa perkara lain yang boleh menyebabkan masalah pada otot pundi kencing tersebut. Antaranya ialah pembedahan pada salur kencing atau prostat.

Selain itu, kesan sampingan ubat-ubatan juga boleh menyebabkan masalah yang sama seperti ubat-ubatan yang digunakan untuk merawat tekanan darah tinggi, gangguan emosi, pembesaran prostat dan juga kecederaan pada saraf tunjang.

Apakah rawatan yang boleh digunakan bagi merawat ejakulasi retrogred?

Sekiranya anda mempunyai diabetes, perkara pertama yang perlu dilakukan adalah mengawal paras gula darah anda.
 Dengan cara ini, ia dapat mengawal keadaan pesakit diabetes yang mempunyai masalah ejakulasi retrogred.

Selain itu, anda juga boleh mengambil beberapa jenis ubat-ubatan atas nasihat doktor. Sesetengah ubat-ubatan boleh digunakan untuk merawat masalah ejakulasi lelaki ini seperti pseudoephedrine dan imipramine.

Kedua-dua jenis ubatan ini bertindak memastikan otot pada pundi kencing tertutup sewaktu berlakunya ejakulasi.

Sekiranya anda ada mengambil sesetengah ubat-ubatan yang boleh menyebabkan ejakulasi retrogred, masalah ejakulasi ini akan kembali pulih sekiranya anda berhenti mengambilnya.

Namun, setiap pemberhentian ubat-ubatan perlulah mendapat nasihat daripada doktor terlebih dahulu.

Adakah terdapat sebarang komplikasi daripada masalah ejakulasi lelaki ini?

Jika anda mengalami ejakulasi ini, ia tidak menyebabkan sebarang rasa sakit atau rasa yang tidak selesa ketika anda berejakulasi.

Ia juga tidak akan menyebabkan sebarang komplikasi kesihatan yang berbahaya dan tidak akan menyebabkan anda menghadapi masalah ereksi atau orgasme.

Namun, jika anda berasa tertekan disebabkan tiada kehadiran air mani yang keluar daripada zakar anda, ia mungkin akan menjejaskan nikmat hubungan intim anda bersama pasangan.

Komplikasi yang mungkin berlaku hanyalah ketidaksuburan yang menyebabkan anda sukar untuk memperoleh zuriat.

Kesimpulan

Dapat dijelaskan di sini bahawa, penghidap diabetes merupakan antara golongan yang amat berisiko tinggi untuk mendapat ejakulasi retrogred.

Kerosakan pada saraf akibat paras gula yang terlalu tinggi boleh menyebabkan air mani anda tidak keluar apabila berlakunya ejakulasi.

Namun, mempunyai masalah seperti ejakulasi retrogred ini bukanlah satu perkara yang perlu dibimbangkan kerana ia tidak memberikan sebarang komplikasi berbahaya pada kesihatan anda.


Cabar Diri Amalkan Makanan Sihat Dalam Masa 30 Hari, Ini RAHSIANYA!

Percaya tak kalau ada yang kata anda boleh ubah tahap kesihatan dalam tempoh 30 hari? Kalau tak percaya, mari kami bongkarkan tips makanan sihat dalam masa sebulan.

Untuk mendapatkan lebih banyak info tentang Pemakanan Sihat, sila dapatkannya
di sini.

Tips makanan sihat & cara menjaga kesihatan

Menurut Pakar Kesihatan Kecantikan dan Pengasas Barangan Suplemen Australia jenama The Beauty Chef, Carla Oates, berkata beberapa perkara yang kita lakukan dalam kehidupan seharian dapat bantu memperbaiki usus dalam beberapa minggu.

Kemudiannya, Carla menerangkan bagaimana usus manusia dapat mempengaruhi mood, metabolisma, pencernaan dan kesihatan jantung. Berikut antara saranan yang dicadangkan beliau:

#1. Tips makanan sihat – Makanan berserat

Dalam satu kajian yang dilakukan di Australia pada 2018 mendapati bahawa hampir 99 % kanak-kanak dan 96 % individu dewasa tidak mengambil lima hidangan sayuran setiap hari seperti yang disarankan.

Hal ini kerana, diet rendah serat mempunyai kaitan dengan kehilangan kepelbagaian mikrob dan mungkin menyumbang kepada masalah
obesiti
.

Fungsi
Mikrob di dalam usus adalah dengan memakan serat prebiotik yang tidak dapat dicerna oleh perut dan usus, ia sekali gus menggalakkan perkembangan bakteria baik.

#2. Tips makanan sihat – Inspirasi

Jika anda gemar berkongsi gambar di media sosial seperti
Instagram
, ia mungkin dapat membantu anda dalam memperbaiki aspek pemakanan.

Cuba ikuti akaun beberapa individu yang gemar mengambil makanan sihat dan ketahui jenis sayuran serta buah-buahan yang menjadi pilihan mereka.

Ini sekurang-kurangnya dapat menjadi inspirasi untuk anda menghasilkan makanan lazat. Malahan pemilihan makanan yang pelbagai warna merupakan makanan yang sudah pasti tinggi kandungan
polyphenol

#3. Barangan keperluan

Menurut Carla, membeli barangan keperluan pada setiap hujung minggu dapat membantu anda untuk kekal fokus sepanjang minggu dan elak dari membuat pilihan makanan yang tidak sihat.

Anda boleh masak hidangan makan malam dengan lebih banyak untuk dijadikan bekalan makan tengah hari pada keesokan harinya. Ini sekali gus mengurangkan tabiat membeli makanan di luar.

#4. Makan bersama

Anda boleh menganjurkan makan bersama rakan-rakan dan meminta mereka membawa satu hidangan setiap seorang, lebih kurang macam
potluck.
Ini sekali gus dapat membantu anda mempelajari hidangan baru yang mungkin anda tidak tahu sebelum ini.

Penjagaan keseluruhan

Apa yang dicadangkan di atas merupakan saranan daripada Pakar Kesihatan Australia, Carla Oates dan tidak salah jika anda ingin mencuba.

Walau bagaimanapun, sudah tentu penjagaan kesihatan yang terbaik adalah secara menyeluruh iaitu amalkan pemakanan seimbang, mengamalkan gaya hidup sihat dengan bersenam serta mengurangkan tabiat yang tidak baik seperti merokok atau pengambilan minuman beralkohol.


Jangan Ungkap 5 Perkara Ini kepada Ibu Baru

Anda kelihatan letih!

Sebagai ibu baru, siapa sahaja yang tidak mengalami masalah tidak cukup tidur malam? Setiap ibu baru tentunya sedar akan rutin baru mereka itu membuatkan wajah mereka kelihatan lesu, jadi, anda tidak perlu menegurnya tentang lingkaran gelap bawah mata dan bengkak mata pada wajahnya. Kata-kata anda, walaupun dinyatakan secara simpati, hanya akan mengguris perasaan ibu sahaja.

Bila anda boleh masuk semula bekerja?

Ibu baru bersalin ingin selalu dekat dengan bayinya. Jadi, ibu akan sering berasa bimbang untuk kembali semua bekerja dan meninggalkan bayi kepada pengasuh. Oleh itu, jangan tambahkan tekanan kepada ibu baru dengan menanyakan soalan tersebut.

Jangan sesekali mengeluarkan kata-kata seperti berikut jika ibu sudah kembali bekerja, seperti “Adakah kerja anda lebih penting daripada bayi anda?” atau “Bagaimana anda boleh meninggalkan bayi anda yang masih kecil di pusat jagaan harian bayi?” Kata-kata ini boleh mengurangkan keyakinan ibu baru dan menambahkan kerungsingannya tentang kerja dan anak.

Selain itu, jika seseorang ibu itu memutuskan untuk berhenti kerja bagi menjaga bayi sepenuhnya di rumah, jangan sesekali anda meluahkan pendapat bahawa keputusannya untuk berhenti bagi membesarkan bayi adalah keputusan yang salah.

Bayi anda tidak kelihatan seperti anda!

Kebanyakan ibu berkongsi bahawa ramai yang mengatakan wajah bayi mereka kelihatan seperti bapa atau tidak mewarisi wajah ibunya. Walaupun anda hanya berjenaka, namun sebenarnya, ia bukanlah sesuatu yang perlu diungkapkan. Anda perlu faham bahawa ibu yang bersusah payah mengalami proses kelahiran yang menyakitkan untuk melahirkan bayi. Jadi, kebanyakan ibu pasti akan terasa jika menerima jenaka yang tidak sensitif seperti itu. Begitu juga, jika anda menyatakan bayi yang dilahirkan tidak kelihatan seperti si bapa, itu juga adalah tidak patut. Mengapa tidak jika anda hanya mengatakan “Comelnya bayi anda!

Anda perlu memberikan bayi susu badan

Semua orang tahu bahaya penyusuan susu ibu adalah yang terbaik. Walau bagaimanapun, bukan semua ibu boleh menyusukan bayi dengan susu badan mereka sendiri. Oleh itu, jika ibu baru tidak mempunyai pilihan untuk menyusukan bayi mereka, tetapi terpaksa memberikan bayi susu formula, janganlah menghakimi ibu tersebut kerana ia hanya akan membuatkannya rasa lebih bersalah.

Sebagai tambahan, jangan pula anda bertanyakan ibu berapa lama dia berhasrat untuk menyusukan bayinya. Meskipun kebanyakan pakar menyarankan ibu baru untuk menyusukan bayi mereka sekurang-kurangnya enam bulan pertama, namun ada ibu yang akan menyusukan bayi lebih pendek atau lebih panjang berbanding yang disarankan. Jadi ianya tiada kaitan dengan anda. Itu adalah tubuhnya, bayinya dan itu juga pilihannya. Jadi, simpan pendapat anda untuk diri anda sahaja.

Bercakap mengenai berat badan ibu baru

Jangan katakan sesuatu tentang berat badan ibu! Ini adalah sesuatu yang sensitif. Kata-kata ini akan hanya membuatkan ibu bertambah kecewa dan malu.


Awas, Anda Boleh Alami Alergi Dengan Sunblock! Ini Cara Untuk Mengetahuinya

Sunblock kulit sememangnya berfungsi untuk melindungi diri daripada selaran matahari. Namun, bagi sesetengah individu, penggunaan krim pelindung matahari boleh mengakibatkan alahan. Adakah
alahan pelindung matahari
 boleh berlaku?

 Ikuti artikel ini untuk mengetahui lebih lanjut mengenai alahan pelindung matahari.

Dapatkan lebih banyak info tentang Alahan, dapatkan
di sini.

Apa itu alahan krim pelindung matahari?

Alahan pelindung matahari ini mungkin berlaku disebabkan beberapa bahan seperti pewangi dan
oxybenzone
, yang boleh menyebabkan
reaksi alahan, seperti ruam
.

J
ika anda mengalami ruam daripada penggunaan sunblock kulit, adalah penting untuk mengenal pasti punca yang menyebabkannya.

Pelindung matahari berfungsi kerana mengandungi bahan kimia yang berperanan untuk menyerap
radiasi sinaran UV
 yang berbahaya dan mencegahnya daripada menembusi kulit.

Sesetengah bahan kimia termasuk
oxybenzone, 4-isopropil-dibenzoylmethane
, PABA (
para-aminobenzoic acid
),
ester, avobenzone
, dan
cinnamates,
yang dipercayai menyebabkan reaksi alahan bagi sesetengah individu.

Terdapat dua jenis alahan pelindung matahari:

Alahan
contact
–
ruam muncul apabila produk digunakan atau disapukan pada bahagian badan.

Alahan
photocontact
– reaksi alahan muncul apabila bahagian yang disapu dengan produk yang mengandungi bahan kimia terkena atau terdedah kepada cahaya matahari.

Mengenal pasti simptom alergin sunblock kulit

Simptom alahan ini boleh muncul pada kali pertama anda menggunakan pelindung matahari, atau ia mungkin berlaku selepas bertahun-tahun anda menggunakan pelindung matahari yang sama.

Anda mungkin mengalami reaksi alahan sama ada sejurus selepas anda menggunakannya atau ia mungkin mengambil masa beberapa hari untuk muncul. Antara simptom alahan yang mungkin berlaku:

Ruam merah

Gatal-gatal

Timbul benjolan

Bengkak

Lepuh berair

Berdarah

Kesakitan

Kulit kemerahan

Baca juga:

Bagaimana mencegah alahan sunblock kulit ?

Cara terbaik untuk mencegah daripada alahan pelindung matahari adalah dengan mengelakkan bahan atau kandungan yang anda sensitif kepadanya atau diketahui boleh menyebabkan alahan.

Walau bagaimanapun, mungkin sukar untuk anda mengenal pasti bahan dan kandungan yang boleh menyebabkan alahan kepada anda, melainkan anda mendapatkan pemeriksaan daripada pakar.

Tetapi secara umumnya, anda boleh menghindari bahan dan kandungan dalam pelindung matahari yang boleh menyebabkan alahan. Antaranya:

Benzophenone
(terutamanya
benzeophenone-3
 atau
oxybenzone

Dibenzoylmethane

Cinnamates

Wangian

Pelindung matahari yang mengandungi zink oksida dan titanium dioksida mungkin kurang berisiko untuk menyebabkan alahan, dan ia juga melindungi daripada sinaran UVA dan UVB.

Cara lain untuk mengurangkan risiko alahan sunblock kulit adalah dengan meminimumkan pendedahan terus kepada sinaran UV.

Memakai pelindung matahari adalah sangat digalakkan terutamanya apabila anda berada di luar, dan anda boleh menggunakan kaedah lain untuk mencegah daripada terdedah kepada sinaran UV dengan memakai topi, baju lengan panjang, seluar panjang.

Cuba untuk menghindari sebarang aktiviti luar yang membuatkan anda lebih terdedah kepada sinaran matahari antara pukul 10 pagi hingga 4 petang.

Jika anda masih mengalami alahan walaupun sudah bertukar
jenama pelindung matahari
, anda dinasihatkan untuk mendapatkan pemeriksaan dan nasihat doktor.


Berapa Lama Manusia Boleh Bertahan Jika Tidak Tidur? Banyak Bahaya Menanti!

Pernahkah anda terfikir dan tertanya kenapa manusia perlu tidur? Sekiranya ia tidak cukup pula, apa kesannya terhadap tubuh badan kita semua? Jom teruskan membaca perkongsian kepentingan tidur yang cukup!

Kepentingan tidur yang cukup

Untuk pengetahuan anda,
tidur itu adalah suatu proses istirahat semula jadi
 bagi semua jenis kehidupan di bumi dan ia sangat penting untuk kesihatan tubuh badan.

Ketika sedang tidur, tubuh badan kita semua akan dapat rehat yang sangat diperlukan setelah bekerja sekian waktu – sama konsepnya seperti sebuah mesin di kilang.

Tempoh manusia perlu tidur pula adalah berbeza bergantung kepada usia, jantina dan keadaan kesihatan tubuh badan individu itu sendiri, jadi tiada angka yang tetap.

Menurut
Centers for Disease Control and Prevention
 (CDC), tempoh
manusia perlu tidur berdasarkan
:

Bayi: Memerlukan tidur 14 – 17 jam sehari

Budak: Memerlukan tidur 12 – 16 jam sehari

Kepentingan tidur yang cukup bagi kanak-kanak: Memerlukan tidur 11 – 14 jam sehari

Kanak-kanak prasekolah: Memerlukan tidur 10 – 13 jam sehari

Kanak-kanak bersekolah: Memerlukan tidur 9 – 12 jam sehari

Remaja: Memerlukan tidur 8 – 10 jam sehari

Dewasa: Memerlukan tidur 7 – 9 jam sehari

Sekiranya manusia tidak dapat tidur yang cukup pula, mungkin ada bahaya yang bakal tiba!

Ada kajian yang kata bahawa golongan wanita adalah cenderung untuk tidur lebih lama berbanding golongan lelaki, meskipun sebabnya masih belum dapat dipastikan.

Kepentingan tidur yang cukup, jika tidak ini bahayanya!

Sehingga kini, masih lagi tiada angka yang dapat ditetapkan untuk menyatakan berapa lama manusia mungkin boleh bertahan jika tidak tidur sekian lamanya.

Pun begitu, waktu yang paling lama pernah direkodkan adalah selama 264 jam atau sekitar 11 hari meskipun ia tidaklah harus menjadi panduan buat kita semua.

Ini kerana
wujud bahaya yang bakal tiba pada diri jika tidak tidur
, berikut adalah ulasannya:

Jika tidak tidur 24 jam

Tidak tidur untuk tempoh 1 hari bukanlah satu perkara yang biasa meskipun ia disebabkan oleh faktor seperti bekerja, belajar atau menjaga anak yang sedang sakit.

Menurut kajian, mereka yang terlepas untuk tidur selama 24 jam boleh dibandingkan dengan mereka yang mabuk dengan konsentrasi alkohol dalam darah 0.10%.

Selain itu, wujud juga beberapa kesan sampingan lain jika tidak tidur 1 hari termasuklah:

Mengantuk dengan teruk

Lemah memori

Cepat marah

Sukar menilai perbuatan

Sukar membuat keputusan

Masalah pendengaran dan penglihatan

Tekanan pada otot bertambah

Koordinasi tangan-mata berkurang

Risiko berlaku kemalangan adalah tinggi

Tak tidur 36 jam

Ia hanya akan menyebabkan tubuh badan lebih penat dan tegang lantas menjejaskan kesihatan. Inilah kepentingan tidur yang cukup buat manusia.

Sekiranya anda tidak tidur selama lebih 36 jam, kitaran tidur-jaga akan terganggu lantas beberapa jenis hormon seperti kortisol dan insulin juga akan terjejas.

Kesannya, ia mungkin akan membuat tubuh badan anda mengalami simptom-simptom ini:

Ketidakstabilan hormon

Kepenatan kronik

Kehilangan motivasi

Kehilangan konsentrasi

Sukar untuk berfikir

Sukar untuk bercakap

Keralatan pada sistem dan fungsi tubuh badan

Jika tidak tidur 48 jam

Selepas hampir 2 hari tidak tidur, kebanyakan manusia tidak akan mampu untuk berjaga dan
mungkin mengalami tidur mikro yang berlaku dengan sekejap
.

Ketika ini, otak anda akan berada dalam situasi sedang tidur namun tubuh badan anda masih jaga lantas menyebabkan kekeliruan dan kebimbangan yang teruk.

Dalam pada itu, sistem imun tubuh badan anda juga akan mengalami keralatan dan kerosakan lantas meningkatkan risiko pelbagai jenis jangkitan atau penyakit.

Jika dibiarkan, sel-sel
natural killer
(NK) yang sangat penting untuk sistem imun akan jadi lemah sekali gus mendatangkan bahaya pada tubuh badan manusia.

Kepentingan tidur yang cukup, ini akibat jika tak tidur 72 jam

Kebanyakan manusia yang tidak tidur hampir 72 jam akan mengalami situasi di mana keinginan untuk tidur menjadi amat tinggi dengan rasa teramat mengantuk.

Pelbagai fungsi otak sudah berada pada tahap sangat rendah seperti memori, konsentrasi dan lain-lain lantas menyebabkan manusia menjadi seakan tidak normal.

Bukan itu sahaja, emosi anda juga akan terganggu sekali gus menyebabkan ketidakstabilan mood, stres, kemurungan, kegelisahan atau paranoia yang teruk.

Paling menakutkan,
anda juga mungkin akan mengalami halusinasi
 di mana wujudnya ilusi yang tidak benar seperti penampakan hal-hal yang bersifat ghaib.

Jangan terbiasa dengan tabiat tidak tidur!

Anda sudah tahu akan kepentingan tidur yang cukup, kan? Jadi, adakah anda ingin terus membiarkan diri tidak mendapat cukup rehat?

Mungkin ada individu yang sudah terbiasa tidak tidur lantas menjadi tabiat yang sangat tidak sihat akibat pelbagai faktor
 termasuklah kondisi seperti insomnia
.

Angka 264 jam atau 11 hari yang telah dinyatakan di atas tadi hanya merupakan satu rekod paling tinggi di mana manusia mampu bertahan dengan tidak tidur.

Pun begitu, ia tidak harus dijadikan sebagai panduan kerana tubuh badan anda mungkin tidak mampu untuk bertahan selama itu sebelum datang bahaya atau maut.

Oleh itu, sila segera berjumpa doktor jika anda gagal untuk tidur meskipun baru sahaja 1 hari ya?


Pedofilia di Malaysia: Apa yang Anda Perlu Tahu

Kes pedofilia di Malaysia bukannya kes satu kes yang baharu. Malah, ia merupakan kes yang semakin membarah dalam kalangan rakyat Malaysia. Statistik juga menunjukkan bahawa pesalah jenayah seksual seperti pedofilia di Malaysia selalunya tidak akan dihukum malah dilepaskan begitu sahaja,

Zaman kanak-kanak bagi kebanyakan orang kebiasaannya membangkitkan nostalgia yang menggembirakan. Tapi bagi mereka yang
mengalami trauma menjadi mangsa pedofilia
 sewaktu zaman kanak-kanak, hidup adalah satu cabaran yang tidak pernah reda kerana masa lampau yang selalu menghantui mereka.

Jangan diamkan isu pedofilia!

Pedofilia dan penderaan seksual kanak-kanak bukanlah
isu yang mudah untuk dibicarakan
. Namun untuk berlagak naif dan berpura-pura tidak tahu tentang masalah pedofilia di Malaysia adalah sukar sekali dengan kes demi kes yang dipaparkan di dada akhbar.

Sama ada salah laku dilakukan warganegara Malaysia seperti penangkapan pelajar tajaan JPA di London pada tahun 2015 atau warganegara Malaysia di Lapangan Terbang Melbourne, Australia awal tahun ini kerana memiliki imej dan video eksploitasi kanak-kanak. Mahupun kes melibatkan warga asing seperti Richard Huckle yang melakukan salah laku seksual terhadap hampir 200 bayi dan kanak-kanak, kebanyakannya di Malaysia.

Kajian ECPAT International mendedahkan bahawa Malaysia merupakan salah satu negara pilihan untuk pelancongan pemangsa pedofilia. Malangnya, pedofilia masa kini tidak terbatas pada sempadan fizikal.

United Nation dan FBI menganggarkan seramai 750,000 pemangsa pedofilia berada dalam talian maya pada satu-satu masa. Globalisasi dan jangkauan
jaringan internet tanpa sempadan
 membuatkan pemangsa merasa selamat di sebalik alat elektronik mereka.

Fenomena
webcam child tourism
 yang menyaksikan pemangsa memperalatkan kanak-kanak mempamerkan diri mereka secara seksual juga kian meningkat. Malah dalam pendedahan yang dilakukan
Terre des Hommes
, tiga rakyat Malaysia dikenalpasti sebagai antara pemangsa yang mereka jejaki dalam fenomena
webcam child tourism.

Statistik pedofilia di Malaysia

Sejak tahun 2010 hingga 2016 hampir 22,000 kanak-kanak
menjadi mangsa keganasan seksual
 dengan hampir 60% adalah kes rogol. Kebanyakan mangsa adalah perempuan. Statistik sahaja tidak cukup untuk menggambarkan betapa besar masalah pedofilia ini di Malaysia.

Kebanyakan
aduan keganasan seksual dan pedofilia terhadap kanak-kanak
 di Malaysia tidak berakhir dengan hukuman terhadap pesalah laku.

Berdasarkan statistik yang dikongsi pihak polis Malaysia kepada Reuters, daripada 12, 987 kes keganasan seksual terhadap kanak-kanak yang dilaporkan kepada pihak polis daripada Januari 2012 hingga Julai 2016, hanya 2,187 kes difailkan dan hanya 140 berakhir dengan sabit kesalahan terhadap pemangsa.

Data tentang masalah penderaan seksual dan pedofilia terhadap kanak-kanak tidak dikongsikan secara rasmi oleh kerajaan Malaysia dan dilindungi di bawah Akta Rahsia Rasmi. Data tersebut hanya diberikan atas permintaan ahli parlimen.

Sayangnya, kebanyakan negara di Asia Tenggara yang menjadi destinasi pelancongan bagi pemangsa pedofilia enggan mengeluarkan statistik tentang masalah keganasan seksual terhadap kanak-kanak kerana risau menampakkan imej yang kurang menyenangkan tentang negara masing-masing.

Keengganan mendedahkan maklumat sebenar hanya membuatkan masyarakat dalam penafian dalam menghadapi masalah pedofilia yang kian meruncing secara global dan tempatan.

Penguatkuasaan undang-undang di Malaysia

Malaysia sebelum ini tidak mempunyai undang-undang yang secara khusus
melarang pornografi kanak-kanak
 dan mendefinisikan pemerkosaan sebagai kemasukan zakar. ‘Grooming’- menyentuh dan berkawan dengan kanak-kanak sebagai pendahuluan kepada penderaan seksual – tidak mengundang hukuman penalti undang-undang.

Maka tidak hairanlah NGO terbesar di Malaysia yang berurusan dengan penderaan seksual kanak-kanak,
P.S the Children
 tidak pernah berjaya menyabitkan kesalahan terhadap pesalah laku dalam kes yang dikendalikannya!

Pendefinisian undang-undang yang sempit menyaksikan kepayahan memastikan pesalah laku disabit kesalahan. Dalam sebuah kes melibatkan seorang warga emas di Sarawak berusia 60 tahun yang menyebabkan kehamilan seorang remaja berusia 15 tahun, beliau dibebaskan selepas rayuan kerana tiada kemasukan zakar yang berlaku sekalipun ujian DNA membuktikan bayi tersebut adalah anaknya.

Maka tidak hairanlah Timbalan Perdana Menteri Malaysia, Dr Wan Azizah mengatakan bahawa undang-undang dan masyarakat Malaysia telah gagal melindungi kanak-kanak daripada
keadaan seperti malnutrisi mahupun penderaan seksual.
 Apatah lagi apabila statistik menunjukkan kebanyakan kes penderaan seksual terhadap kanak-kanak melibatkan orang dewasa terdekat yang dipercayai seperti ahli keluarga dan guru agama.

Hanya pada tahun 2017, pengenalan Akta 792 ( Akta Kesalahan-Kesalahan Jenayah Seksual Terhadap Kanak-Kanak 2017)  memasukkan definisi jenayah seksual terhadap kanak-kanak dengan lebih meluas di samping pembentukan Mahkamah Jenayah Seksual Terhadap Kanak-Kanak. Kes yang difailkan akan diselesaikan dalam tempoh satu tahun daripada tarikh ia didaftarkan di mahkamah tersebut.

Walaupun sistem sokongan kepada mangsa pedofilia masih memerlukan pelbagai penambahbaikan, pengenalan akta dan mahkamah baru ini menjadi harapan dalam menangani jenayah pedofilia di Malaysia yang kian berleluasa.


5 Tanda Ibu Hamil Anak Lelaki Ikut Petua Orang Lama, Boleh Percaya Ke?

Seronoknya rasa hati tatkala ingin menyambut cahaya mata. Ketika hamil, salah satu perkara yang dinanti-nantikan adalah jantina anak yang bakal lahir. Tetapi, benarkah ada tanda untuk meneka jantina anak? Ada orang kata bentuk perut mengandung anak lelaki berbeza dengan anak perempuan.

Ketika
baby bump
 mula menunjukkan diri, pasti ramai yang akan menghampiri ibu dan
cuba meneka jantina bayi
 berdasarkan bentuk
baby bump
 tersebut. Ada yang kata, perut mengandung anak lelaki lebih bulat dan besar serta menyerupai bola keranjang.

Walau bagaimanapun, sejauh manakah kebenaran di sebalik semua ‘tekaan’ ini? Benarkah ada cara untuk kita ketahui jantina anak yang dikandung melalui bentuk perut?

Tidak dinafikan, ada banyak tanda hamil anak lelaki ikut petua orang lama. Ada juga yang kata bentuk perut mengandung anak lelaki boleh dibezakan dengan anak perempuan.

Nak tahu lebih lanjut mengenai tanda-tanda hamil anak lelaki mengikut kata orang dulu-dulu? Mari ikuti kupasan kami di bawah.

Tetapi, jangan pula percaya bulat-bulat ya! Semua ini hanyalah kata orang tua-tua sahaja. Tidak ada cara yang lebih
berkesan untuk mengetahui jantina anak
 selain melakukan imbasan
ultrasound
.

Untuk mendapatkan lebih banyak info tentang Kehamilan, sila dapatkannya
di sini.

Tanda hamil anak lelaki ikut petua orang lama

Jarang alami
morning sickness
? Bentuk perut juga memboyot ke bawah? Hmm, ini mungkin antara tanda anda sedang hamil anak lelaki!

Tetapi, adakah tanda-tanda lain yang menunjukkan ibu sedang hamil anak lelaki?

Di bawah, kami sediakan mitos yang lazim dikaitkan dengan anak lelaki. Kata orang, bentuk perut mengandung anak lelaki juga berbeza tau!

1.
Ibu jarang sekali mabuk hamil

Pada awal kehamilan,
morning sickness
merupakan musuh utama ibu.

Rasa mual, hendak muntah dan sering pening kepala membuatkan pergerakan ibu terbatas. Malah, kerja pun rasa sukar untuk dibereskan!

Namun, jika ibu jarang alami
morning sickness
, ini mungkin tanda anak yang dikandung adalah bayi lelaki!

Walau bagaimanapun, kajian telah menunjukkan 80%
wanita akan alami mabuk hamil
 tidak kiralah apa jua jantina bayi dalam kandungan. Jadi, jika ibu jarang alami mabuk hamil, jangan yakin sangat ya anak yang dikandung itu lelaki!

Baca juga:

Cari Cara Elak Morning Sickness? Ini Khasiat Durian Belanda Untuk Ibu Hamil

Jika Wanita Alami Morning Sickness Lebih 14 Minggu, Ia Mungkin Petanda HG!

2.
Teringin makan makanan masin

Suka makan makanan masin seperti keropok? Ini mungkin tanda anda
hamil anak lelaki!

Manakala, untuk mereka yang hamil anak perempuan pula, ibu selalunya akan
mengidam makanan manis
 seperti coklat, buah atau gula-gula.

Namun, ibu jangan pula percaya bulat-bulat. Hingga hari ini, masih belum ada sebarang kajian yang dapat
membuktikan bahawa mengidam makanan tertentu berkait rapat dengan jantina anak.

Mungkin ibu cuma teringin untuk makan makanan tersebut ketika hamil!

3.
Bentuk perut mengandung anak lelaki berbeza dan lebih rendah

Antara tanda hamil anak lelaki ikut petua orang lama ialah bentuk perut yang lebih rendah daripada biasa.

Malah, perut yang nampak jatuh
sebelum trimester ketiga
 merupakan satu klu yang kuat menandakan anda sedang hamil anak lelaki!

Namun, menurut pakar, bentuk perut mengandung anak lelaki dan perempuan tiada bezanya. Malah, perbezaan bentuk ini
bergantung pada posisi bayi
 dan juga jumlah kehamilan sebelumnya.

4.
Wajah ibu lebih berseri, nampak
glowing
!

Orang dulu-dulu kata, anak perempuan akan ‘mencuri’ kecantikan ibu.

Jadi, besar kemungkinan wanita yang hamil dengan anak perempuan akan
mengalami masalah kulit seperti jerawat.

Berbeza pula dengan wanita yang hamil anak lelaki. Wajah ibu akan nampak lebih berseri dan
glowing
. Malah, ibu juga jarang alami masalah kulit.

5.
Kaki selalu rasa sejuk tanda anak lelaki

Selain bentuk perut mengandung anak lelaki yang berbeza, ibu juga mungkin akan
kerap rasa sejuk pada kawasan kaki
. Ini merupakan tanda hamil anak lelaki ikut petua orang lama.

Walau bagaimanapun, menurut pakar, perubahan suhu badan ketika hamil merupakan sesuatu yang biasa. Malah, ia mungkin berlaku
disebabkan ketidakseimbangan hormon.

Jadi, tidak hairan jika ibu mengandung kerap rasa panas atau sejuk secara tiba-tiba.

Bila saya boleh ketahui jantina bayi?

Selalunya, ibu akan mengetahui jantina bayi melalui imbasan ultrabunyi pada minggu ke-18 hingga 21 kehamilan.

Walau bagaimanapun, imbasan ini bukanlah 100% tepat. Kadangkala, berlakunya kesilapan semasa melihat jantina bayi.

Kepada ibu yang sedang hamil di luar sana, tahniah kami ucapkan! Sudah tentulah, meneka jantina bayi akan menjadi salah satu kenangan manis antara suami isteri ketika kehamilan.

Walau bagaimanapun, jangan 100% percaya
mengenai mitos atau kata orang.

Walaupun ada orang kata bentuk perut mengandung anak lelaki mempunyai perbezaan dengan anak perempuan, namun belum ada sebarang bukti kukuh yang dapat menyokongnya.

Tetapi, tidak salah jika ibu ingin meneka jantina anak. Lagipun, peluang untuk meneka dengan betul adalah 50:50!


Gangguan Perkembangan Kanak-Kanak


5 Masalah Haid Yang Wanita Selalu Abaikan, Kena Lebih Alert, Mungkin Petanda Buruk!

Semestinya,
haid bagi setiap wanita adalah berbeza-beza!
 Sesetengah orang hanya ‘berdarah’ selama 2 hari, manakala yang lain pula mungkin mengalami masalah menstruasi selama seminggu penuh.

Aliran haid segelintir perempuan mungkin berat dan berserta kekejangan. Sebaliknya, haid sebahagian wanita pula mungkin ringan dan tidak mengganggu rutin harian.

Selagi haid anda kekal konsisten, maka tidak ada sebab untuk berasa bimbang. Pun begitu, anda harus berjaga-jaga sekiranya mula mengalami perubahan pada kitaran haid bulanan.

Berikut adalah masalah-masalah menstruasi yang perlu perlu dipandang serius jika berlaku, jom baca!

Untuk mendapatkan lebih banyak info tentang Kesihatan Wanita, sila dapatkannya
di sini.

5 masalah menstruasi yang tidak harus anda abaikan

#1 Haid terhenti

Sesetengah wanita mengalami haid yang lebih kerap berbanding yang lain, tetapi kebanyakannya datang bulan sekitar 28 hari sekali.

Sekiranya haid anda tiba-tiba terhenti, terdapat beberapa penjelasan di sebaliknya yang berpotensi menjadi punca. Salah satu kemungkinan adalah faktor kehamilan, dan
ujian kehamilan
 dapat menentukan jawapannya dengan cepat dan mudah!

Jika kehamilan tidak berlaku, kondisi-kondisi lain mungkin menjadi penyebab masalah menstruasi yang tidak menentu, seperti:

Aktiviti senaman terlalu berat atau penurunan berat badan yang ketara:
 Bersenam secara berlebihan boleh mempengaruhi tahap hormon yang mengawal kitaran haid. Apabila anda kehilangan terlalu banyak lemak badan melalui diet atau senaman, haid juga berisiko terhenti. Ini kerana anda memerlukan sedikit lemak badan untuk menghasilkan hormon

Berat badan naik:
 Penambahan berat badan juga berisiko mengganggu keseimbangan hormon lantas menyebabkan haid terganggu

Pengambilan pil perancang yang berterusan:
 Untuk pengetahuan,
pengambilan pil perancang yang memberi dos hormon
 secara berterusan membuatkan anda mengalami haid yang sedikit. Manakala, dalam beberapa kes, ia mampu menghentikan haid sama sekali!

Sindrom ovarium polikistik (PCOS):
 Dengan masalah menstruasi ini, ketidakseimbangan hormon menyumbang kepada haid tidak teratur dan pertumbuhan sista di ovari

Pramenopaus:
 Sekiranya kalian berusia dalam lingkungan lewat 40-an atau awal 50-an, anda mungkin mengalami pramenopaus. Ia adalah tempoh masa seseorang wanita menuju ke fasa menopaus apabila estrogen mula menurun. Anda secara rasminya menopaus setelah haid berhenti selama 12 bulan berturut-turut

Masalah menstruasi #2 Pendarahan berat

Isipadu darah haid adalah berbeza bagi setiap wanita. Jika anda perlu menukar tuala wanita atau tampon dalam tempoh masa sejam,
kondisi ini dikenali menorrhagia
, aliran pendarahan haid berat yang tidak normal.

Berserta dengan pendarahan berat, anda juga mungkin mempunyai tanda-tanda anemia, seperti keletihan atau sesak nafas.

Kalau diikutkan, pendarahan haid yang berat sering menimpa kaum Hawa. Kira-kira satu pertiga wanita akan berjumpa doktor membincangkan masalah menstruasi ini.

Antara penyebab pendarahan haid yang berat termasuk:

Ketidakseimbangan hormon:
 Masalah seperti PCOS dan kelenjar tiroid yang tidak aktif (hipotiroidisme) boleh mempengaruhi pengeluaran hormon. Perubahan hormon menjadikan lapisan rahim anda menebal dengan lebih banyak berbanding kebiasaan, lantas menyebabkan pendarahan berat

Fibroid atau polip:
Pertumbuhan bukan bersifat kanser di dalam rahim
 ini boleh menyebabkan pendarahan yang lebih berat daripada biasa

Endometriosis:
 Kondisi ini disebabkan oleh tisu yang melapisi rahim anda tumbuh pada bahagian lain dari pelvis. Di dalam rahim, tisu itu akan membengkak setiap bulan dan kemudiannya digugurkan ketika haid. Apabila ia tumbuh di organ lain (pada ovari atau tiub fallopio) tisu itu tidak lagi mempunyai tempat untuk dituju

Adenomiosis:
 Sama seperti endometriosis, adenomiosis adalah kondisi yang berlaku apabila tisu yang biasanya melapisi rahim tumbuh pada dinding rahim. Apabila tidak mempunyai tempat dituju, maka berlaku pengumpulan yang menyebabkan rasa sakit

Kanser:

Kanser rahim
 atau serviks mampu sebabkan pendarahan berat, namun barah ini sering didiagnos selepas menopaus

#3 Jangka masa pendek atau panjang haid yang tidak normal

Bagi aliran haid yang normal, ia biasanya berlangsung dari 2 ke 7 hari. Jangka masa haid pendek tidak perlu dirisaukan, lebih-lebih lagi jika anda sering mengalaminya.

Tambah lagi, menggunakan kawalan kelahiran hormon juga boleh memendekkan kitaran haid anda. Seperti yang telah disebut, memasuki fasa menopaus turut mengganggu kitaran haid yang normal.

Namun, jika
haid anda tiba-tiba menjadi lebih pendek
, disarankan untuk melakukan konsultasi bersama doktor secepat mungkin! Harus anda tahu, beberapa faktor yang sama menyebabkan pendarahan berat mampu membuatkan haid berlangsung dengan lebih lama.

Ini termasuklah faktor ketidakseimbangan hormon, fibroid, atau polip.

Masalah menstruasi lazim #4 Senggugut teruk

Senggugut, walaupun menyeksakan, adalah normal untuk berlaku kepada golongan wanita semasa haid. Ia adalah
kekejangan menyakitan yang dialami di bahagian bawah perut atau pelvis
 semasa datang haid.

Kekejangan biasanya bermula 1 atau 2 hari sebelum aliran haid bermula, dan boleh berlangsung selama 2 hingga 4 hari.

Bagi sesetengah perempuan yang bernasib baik, mereka mungkin hanya alami kekejangan ringan. Manakala sebahagian wanita pula mengalami senggugut yang teruk, dikenali sebagai
dysmenorrhea
.

Pun begitu, beberapa faktor lain juga boleh menyebabkan senggugut teruk termasuklah:

Fibroid

Endometriosis

Adenomiosis

Penyakit radang pelvis
 (PID)

Penyakit kelamin (STD)

Stres

#5 Sakit payudara

Haid mampu menyebabkan payudara anda berasa sakit, dan ia mungkin diakibatkan oleh tahap hormon yang sedang turun naik.

Kadangkala, kesakitan boleh dirasai hingga ke kawasan bawah ketiak, di mana terdapat beberapa tisu payudara yang dikenali sebagai
 Tail of Spence.

Tetapi, jika payudara anda masih terasa sakit walaupun haid sudah tamat, segera lakukan janji temu bersama doktor ya!

Ya,
sakit payudara biasanya bukan disebabkan oleh kanser
, namun ia masih berisiko untuk menjadi antara simptomnya bagi kes yang jarang berlaku.


Opss Terjatuh Cinta Dengan Ibu Tunggal, Patut STOP Atau Teruskan Hubungan?

Buat si bujang di luar sana, anak dara atau ibu tunggal yang menjadi pilihan hati anda?

Bila ditanya apakah ciri pasangan yang anda cari, sudah tentu jawapan
klise
 seperti yang pandai ambil hati, sedap mata memandang, pandai memasak dan sebagainya. Tapi bagaimana pula dengan status, kalau wanita itu ibu tunggal, macam mana?

Bercinta dengan ibu tunggal

Penulis akui memegang status
single mother
 bukan perkara yang mudah. Banyak perkara yang perlu difikirkan.

Dan apabila ada yang menanyakan, “Bila nak cari pengganti?”, jujur ia sukar untuk dijawab. Mungkin kerana trauma dengan perkahwinan terdahulu.

Apabila ada individu yang ingin berkenalan, secara jujur sebagai seorang ibu tunggal juga, penulis sendiri akan menolak kerana memikirkan status diri.

Sebaliknya jawapan balasan yang sering penulis dapat adalah “
I
tak kisah pun dengan status
you. As long you
 selesa dan
happy
 bersama
I
“, “Jodoh ‘ini’ bukan kira status, kalau dah ditakdirkan, tetap akan bersama.” Haaa…’dah’ macam sinetron ‘aje’ jawapannya. Namun itulah kenyataannya.

Walau bagaimanapun, adakah semudah itu untuk bersama dan menjalinkan hubungan cinta dengan individu bergelar ibu tunggal?

Tip bantu hubungan lancar

Kalau anda ada berkenan dengan mana-mana
single mother,
jangan risau, ada sedikit bantuan buat anda. Berikut, penulis senaraikan beberapa perkara yang perlu anda ketahui sebelum membuat keputusan bersama dengan
single mother.

 Fahami keutamaan

As a single mother,
tiada apa yang lebih utama dalam hidup melainkan anak-anak. Anda sebagai lelaki harus menyedari dan memahami tentang perkara ini. Anak itulah yang menjadi keutamaan dan sumber kekuatan buat
single mother
 untuk kembali berdiri setelah ‘jatuh’.

Anda di tempat ke berapa?
 Well,
selagi anda belum menjadi bergelar suami, mungkin kedudukan anda adalah di tempat kedua, ketiga atau keempat. Boleh terima ke tidak? Jika anda boleh terima perkara ini, itu adalah satu petanda yang bagus.

Kalau anda masih dalam usaha memikat si dia, mungkin sesekali anda boleh mengajak si dia dan anak-anak keluar bersama. Orang kata, nak pikat hati emaknya kenalah pikat hati anaknya juga, betul ke?

 Kepercayaan

Jika pasangan anda adalah individu yang berpisah kerana penceraian, ketahuilah bahawa isu kepercayaan adalah sangat utama bagi mereka. Sering kali pada permulaan perhubungan terlalu sukar rasa percaya itu hadir buat anda.

Ia bukan bermaksud anda diragui, cuma bila hati pernah terluka dan dikecewakan, hanya masa yang dapat mengubatinya.

Namun, sekiranya anda ikhlas dan jujur bersama individu bergelar ibu tunggal ini, berusahalah untuk menjadi individu kepercayaan mereka. Tetapi, jangan pula anda buat hal selepas kepercayaan diberikan.
It’s a BIG no!

 Simpati

Jangan memilih untuk bersama si dia atas dasar simpati dan kasihan. Ye lah, anda melihat si dia sendiri tanpa pasangan, maka anda membuat kesimpulan si dia keseorangan. Keseorangan tidak bermakna individu dengan status
single mother
ini perlukan simpati.

Yes,
mereka manusia biasa, mempunyai kelemahan dan adakalanya akan menangis apabila terkenangkan apa yang berlaku.

Tetapi percayalah, mana-mana wanita yang bergelar ibu tunggal adalah lebih kuat daripada sangkaan anda kerana mereka mempunyai anak yang sentiasa ada untuk mereka.
Like i said,
 anak adalah sumber kekuatan.

 Jangan masuk campur

Pada awal-awal tempoh perhubungan dan ketika masih dalam proses perkenalan, anda mungkin akan kerap mendengar sesi luahan mengenai bekas pasangan si dia. Amat disarankan, anda jadilah pendengar dan pendorong semangat yang setia buat si dia.

Namun itu tidak bermakna anda boleh masuk campur urusan antara si dia dengan bekas pasangannya. Usah berlagak hero atau si dia akan berasa anda cuba mengawal kehidupannya. Berikan pandangan anda hanya jika si dia mahukannya.

Dan perkara yang perlu anda ingat, si dia dan bekas pasangannya akan sentiasa berhubung terutama mengenai perihal anak. Jadi, dalam hal ini, anda perlulah banyak bersabar dan elakkan daripada cemburu buta tidak tentu pasal.

Setakat ini macam mana? Kalau rasa boleh terima apa yang di senaraikan, teruskan pembacaan anda.

 Bersedia

Memilih
single mother
bermaksud si dia datang bersama pakej, 1 + 1, 1 + 2, atau 1 +3, lagi ramai anak, lagi besar pakejnya. Jadi tanyakan diri anda, adakah anda bersedia untuk menjadi
instant father
 dan memikul tanggungjawab tersebut?

Bukan itu sahaja, anda juga perlu berkongsi kasih si dia dengan anak-anaknya, sanggupkah anda? Jika tidak, usahlah berdegil untuk bersama
single mother,
kelak anda hanya akan melukai mereka apabila anda tidak dapat menerima kewujudan anak-anak si dia.

 Kata hati

Memilih individu bergelar ibu tunggal ini banyak dugaannya. Anda mungkin akan menerima tentangan daripada keluarga anda sendiri. Malahan terlalu banyak stigma mengenai
single mother
yang mungkin akan membuatkan anda sendiri akan meragui pilihan hati anda.

Jika hati anda masih bertegas dengan pilihan ini sebagai suri hati anda, perkara yang terbaik adalah untuk berterus-terang.

Kepada siapa? Sudah tentu kepada keluarga mengenai status pasangan pilihan hati anda. Jelaskan mengapa anda memilihnya dan pastikan anda tegas dengan pendirian.

Elak daripada merahsiakan mengenai status si dia pada keluarga, kerana perbuatan tersebut mungkin akan menimbulkan isu perbalahan antara anda dan kedua ibu bapa anda. Dan jika si dia tidak diterima, sudah tentu ia akan mematahkan kembali hatinya.

Tetap manusia biasa

Hakikatnya individu bergelar
single mother
ini tetap golongan manusia yang mempunyai hati dan perasaan sama seperti individu lain. Hanya membezakan adalah status yang dipegang dan tanggungjawab yang digalas. Tetapi status ini ada masanya membuatkan ibu tunggal dipandang serong.

Tiada salahnya memilih wanita bergelar ibu tunggal, cuma anda perlu bersedia daripada pelbagai aspek. Apa yang penting adalah niat. Setiap niat yang betul dan ikhlas untuk bersama seseorang itu, sudah tentu akan mendapat keberkatan.

Sekiranya anda serius dengan si dia, jangan terlalu mendesak. Berikan dia ruang dan peluang untuk memikirkan apa yang terbaik buat dirinya dan anak-anak. Bersabarlah, kalau sudah jodoh takkan ke mana.


Ini 5 Snek Berkhasiat Untuk Kanak-kanak Yang Boleh Anda Cuba

Snek kanak-kanak sering boleh menjadi sebahagian besar daripada diet anak anda. Oleh itu, amatlah penting bahawa kebanyakan snek yang anda beri kepadanya adalah yang anda rasa baik.

Snek kanak-kanak 1: bertih jagung (popcorn)

Popcorn adalah bijirin penuh
. Popcorn sebenarnya mempunyai 4 gram serat bagi setiap 3 cawan hidangan, yang menjadikannya makanan ringan.

Selain itu, ia serba boleh. Anda boleh mengubah popcorn pelbagai topping, termasuk keju parut, nutrien yis atau serbuk kayu manis dan gula.

Snek kanak-kanak 2: biskut

Anda boleh menjadikannya sihat apabila anda menggunakan bahan yang betul.
Tepung gandum pastri boleh dijadikan tepung putih dalam kebanyakan biskut.

 Oat bergulung menambah lebih banyak serat. Dan dalam beberapa resipi, seperti kek coklat oatmeal, anda boleh menggantikan beberapa mentega untuk meringankan kandungan lemak tepu.

Hidangkan dengan susu rendah lemak dan anda mempunyai makanan ringan yang berkhasiat untuk anak-anak anda.

Mentega kacang

Mentega kacang semula jadi (jenis tanpa gula tambahan dan jenis lemak lain) adalah pilihan snek yang hebat.

Ia memberikan protein anak anda dan lemak yang sihat,
dan kombinasi sempurna dengan epal
, pisang, saderi dan keropok bijirin keseluruhan atau roti bakar.

Pizza

Pizza menggantikan roti sandwic,
dan ia boleh diletakkan topping sihat seperti buah zaitun
, lada yang dihiris, atau nanas dan ham.

 Gunakan gandum keseluruhan muffin Inggeris atau beli doh pizza gandum penuh dan biarkan anak anda menentukan topping mereka.

Keju panggang

Makanan ringan tidak perlu dibuat daripada makanan ringan. Menikmati sandwic (atau separuh daripada satu) boleh menjadi penyelesaian yang sangat baik untuk snek kanak-kanak. Malah keju panggang boleh menjadi pilihan yang baik apabila anda mengambilnya roti gandum 100 peratus dan menambah hirisan epal untuk serat tambahan.


Kajian Kata Berkumur Guna Minyak Kelapa Boleh Putihkan Gigi & Elok Untuk Mulut, Betul Ke?

Seperti yang diketahui ramai, khasiat minyak kelapa sudah banyak dikaitkan dengan
pembakaran lemak badan, kesihatan rambut malahan baik dalam menurunkan risiko penyakit jantung.

Kaedah
oil-pulling
 atau menarik minyak kelapa adalah cara tradisi India yang dikatakan mampu memutihkan gigi, menyegarkan nafas dan meningkatkan kesihatan mulut.

Ramai individu terutama sekali dari negara Barat mengakui kelebihan kaedah ini, dan sebilangan mereka mendedahkan ia juga meningkatkan kesihatan dengan cara lain.

Tertarik ingin mencuba? Jom selidik artikel ini untuk mengetahui kebenaran di sebalik tuntutan tersebut.

Untuk mendapatkan lebih banyak info tentang Kesihatan Mulut, sila dapatkannya
di sini
.

Mari kenali kebaikan minyak kelapa

Sebelum berasa jijik atau khuatir dengan teknik unik ini, anda perlu tahu berkumur dengan minyak kelapa sebenarnya telah digunakan turun-temurun sebagai kaedah rawatan semula jadi bagi masyarakat India.

Selain daripada menggunakannya untuk kesihatan tubuh dan rambut
, ia juga digunakan sebagai cecair kumuran bagi menjaga kesihatan mulut dan gigi.

Caranya tidak terlalu sulit, sama seperti
menggunakan ubat kumur
 yang selalu dijumpai di kedai, iaitu:

Wanita ini sedang melakukan Kaedah oil-pulling

Masukkan sesudu minyak kelapa ke dalam mulut dan berkumur seperti biasa selama 15 hingga 20 minit

Pastikan juga minyak tersebut boleh masuk ke celah gigi dan gusi dengan bantuan lidah

Setelah itu, buang minyak kelapa dan kumur dengan air putih

Akhiri proses ini dengan
memberus gigi
 seperti biasa

Manfaat kumur minyak kelapa
 adalah untuk mengurangkan jumlah bakteria berbahaya di dalam mulut.

Jik anda hendak tahu, ada beratus-ratus jenis bakteria di dalam mulut anda.

Walaupun sebilangan besar daripadanya adalah bakteria jenis baik, terdapat juga bakteria jahat yang boleh menjejaskan kesihatan mulut anda.

Bakteria di dalam mulut ini boleh menghasilkan lapisan nipis biofilem pada gigi, yang dikenali sebagai plak.

Mempunyai plak pada gigi adalah normal, tetapi jika pertumbuhannya di luar kawalan, plak itu boleh menyebabkan
pelbagai masalah berkaitan mulut dan gigi seperti bau mulut, keradangan gusi dan kaviti.

Meskipun pelbagai minyak lain boleh digunakan untuk kaedah ini, tapi minyak kelapa dara adalah pilihan yang popular kerana rasanya yang lebih menyenangkan berbanding minyak lain.

Kandungan profil asid lemak yang baik juga merupakan antara khasiat minyak kelapa, selain mengandungi asid laurik dalam jumlah tinggi yang bersifat anti kuman.

Bukti khasiat minyak kelapa untuk kesihatan mulut

Streptococcus mutans

adalah sejenis bakteria utama di dalam mulut anda. Ia merupakan
punca utama penumpukan plak dan kerosakan gigi.

Satu kajian dijalankan kepada 60 individu dewasa menunjukkan, kaedah tarik minyak kelapa selama 10 minit setiap hari boleh mengurangkan jumlah bakteria tersebut dalam
air liur
 hanya dalam dua minggu, berbanding dengan air suling.

Kajian lain pada kanak-kanak menyimpulkan bahawa khasiat minyak kelapa sama berkesan dengan ubat kumur
chlorhexidine
 dalam mengurangkan jumlah bakteria dalam mulut.

Baca juga:

Kaedah menarik minyak kelapa boleh mengurangkan plak dan gingivitis

Gingivitis berlaku disebabkan oleh keradangan gusi dan berlaku apabila
sistem imun tubuh
 anda mula menyerang bakteria di plak.

 Sebuah kajian meliputi 60 remaja lelaki mendapati penggunaan minyak kelapa setiap hari boleh mengurangkan tanda-tanda gingivitis secara signifikan.

Selain minyak kelapa, sebuah kajian yang merangkumi 20 remaja lelaki yang menderita
gingivitis
akibat penumpukan plak yang banyak membandingkan kesan penarikan minyak bijan dan ubat kumur biasa.

Kajian tersebut mendedahkan keberkesanan kedua-dua cecair itu terhadap radang gusi.

Khasiat minyak kelapa mengurangkan bau mulut

Nafas berbau atau dikenali sebagai halitosis
sering disebabkan oleh bau bahan kimia dan gas yang dihasilkan oleh bakteria dalam mulut anda.

Ia berkaitan dengan jangkitan kuman,
keradangan gusi
 dan kesihatan mulut yang tidak terjaga.

Oleh sebab kajian telah membuktikan kaedah menarik minyak boleh mengurangkan jumlah bakteria dalam mulut secara signifikan, maka masuk akal jika penyingkiran sebahagian besar bakteria ini boleh meningkatkan kesihatan mulut.

Secara tidak langsung, ia boleh mengurangkan kemungkinan mengalami bau mulut yang tidak diingini.

Mitos tentang menarik minyak

Walaupun terdapat banyak bukti berkaitan dengan khasiat minyak kelapa ini, namun ada banyak salah faham mengenai caranya.

Satu tuntutan mitos yang lazim didengari ialah
keupayaan kaedah ini untuk memutihkan gigi anda.
 Sehingga kini, masih tidak terdapat apa-apa kajian yang mengesahkan manfaat ini.

Sebilangan individu juga percaya bahawa kaedah menarik minyak adalah sejenis prosedur detoks yang mengeluarkan racun daripada darah.

Namun, seperti tuntutan sebelumnya, tidak ada bukti yang menyokong idea ini.

Konklusi khasiat minyak kelapa

Cara menarik minyak dengan minyak kelapa adalah kaedah mudah yang dapat mengurangkan risiko bau mulut, keradangan gusi dan
kaviti.

Walaupun ada banyak tuntutan kesihatan lain mengenai kaedah ini yang belum dibuktikan dari sudut saintifik, tapi cara ini nampaknya boleh menjadi strategi pelengkap yang baik untuk meningkatkan
kebersihan mulut
 anda.

Sekiranya anda mempunyai masalah kesihatan tetapi berminat untuk mencuba cara ini, sila berunding dengan doktor terlebih dahulu untuk mengetahui sama ada ia selamat untuk anda ataupun tidak.


Elak Disambar Kilat Petir, Ketahui Fakta & Mitos Mengenainya!

Anda sedang
berada di taman
 dan tiba-tiba terdengar bunyi guruh. Kemudian anda terlihat kilat petir, apa yang perlu anda lakukan? Teruskan berjalan di taman atau terus naik kereta dan memandu pulang?

Teruskan membaca perkongsian artikel ini untuk mengetahui jawapannya.

Untuk mendapatkan lebih banyak info tentang Kesihatan, sila dapatkannya
di sini.

Bahaya kilat petir

Mungkin peratusan risiko untuk disambar petir adalah kecil tetapi terdapat beberapa faktor yang membuatkan anda lebih berisiko.

Umumnya, kilat paling kerap menyambar individu yang bekerja di luar atau terlibat dengan aktiviti rekreasi luar.

Kesan daripada serangan kilat adalah serius. Malahan kilat menjadi salah satu penyebab utama kematian berkaitan cuaca.

Perlindungan daripada bunyi guruh & kilat

Satu perkongsian di laman Facebook rasmi Public Health Malaysia menyarankan individu awam untuk melakukan kiraan 30 saat untuk mengetahui sama ada petir tersebut berdekatan atau tidak.

Sekiranya bunyi guruh kedengaran sebelum kiraan berakhir, anda disarankan mencari perlindungan dalam bangunan.

Anda juga dinasihatkan menangguhkan seketika aktiviti yang dilakukan terutamanya seperti mandi, membasuh baju atau pinggan mahupun tangan ketika
ribut petir
.

Sumber: Public Health Malaysia

Di samping itu, berikut antara
langkah berjaga-jaga
 lain yang perlu anda ambil apabila terlihat kilat dan petir.

Langkah keselamatan di luar rumah

Anda boleh melindungi diri daripada risiko dipanah petir
 ketika berada di luar dengan melakukan perkara seperti:

Jika ramalan cuaca menyatakan kemungkinan ribut petir akan berlaku, tunda perjalanan atau aktiviti anda

Apabila bunyi guruh kedengaran, cari tempat perlindungan selamat dan tertutup seperti rumah, bangunan atau
kenderaan

Jika berada di kawasan lapang, jauhi tempat berbahaya. Bercangkung atau merendahkan badan ke tanah boleh mengurangkan kemungkinan disambar kilat petir tetapi masih ada bahayanya. Tindakan berikut boleh mengurangkan risiko anda jika berada di luar tanpa tempat perlindungan selamat:

Segera turun dari kawasan bertingkat seperti bukit, rabung gunung atau puncak

Jangan berbaring di tanah.
Duduk bercangkung,
 selitkan kepala antara kedua lutut serta tangan menutup telinga – untuk meminimumkan sentuhan dengan tanah

Jangan berlindung di bawah pokok terasing

Jangan menggunakan tebing atau batu tergantung (
rocky overhang)
sebagai tempat berteduh

Segera keluar dan menjauhkan diri daripada kolam, tasik dan punca air lain

Jauhi objek yang mengalirkan elektrik seperti pagar dawai, talian kuasa atau kincir angin

Perlindungan daripada kilat petir: Tip keselamatan di dalam rumah

Berada di dalam rumah atau bangunan tidak secara automatik melindungi anda daripada kilat. Bahkan dianggarkan ⅓ daripada kecederaan daripada disambar kilat berlaku di dalam rumah.

Berikut beberapa petua untuk menjaga keselamatan dan mengurangkan risiko disambar petir semasa berada di dalam rumah:

Elakkan daripada bersentuhan
dengan air paip
 semasa ribut petir kerana kilat boleh bergerak melalui paip

Hindari penggunaan semua peralatan elektronik. Kilat boleh bergerak melalui sistem elektrik dan sistem penerimaan radio dan televisyen.

Jangan menggunakan telefon berkabel. Sebaliknya,
penggunaan telefon
 selular atau tanpa wayar lebih selamat digunakan semasa ribut

Jauhkan diri daripada lantai atau dinding konkrit. Jangan berbaring di atas lantai konkrit semasa ribut petir. Kilat boleh bergerak melalui wayar atau palang logam di dinding atau lantai konkrit

Serangan kilat mungkin jarang berlaku, tetapi masih boleh terjadi dan wujud risiko kecederaan serius atau kematian. Jadi, sentiasalah berwaspada!

Baca juga:

5 mitos tentang kilat petir yang perlu dibongkar

Berikut Hello Doktor kongsikan beberapa salah faham mengenai kilat.

Mitos #1 – Kilat tidak menyambar 2x di tempat sama

Fakta:
 Kilat boleh menyambar tempat yang sama berulang kali, terutamanya jika ia merupakan bangunan tinggi, runcing dan terpencil.

Mitos #2 – Kilat petir hanya menyambar objek paling tinggi

Fakta:
 Kilat menyambar apa sahaja termasuklah diri anda! Petir boleh menyambar tanah dan bukannya pokok atau tempat letak kereta dan bukannya bangunan.

Mitos #3 – Terperangkap dalam ribut petir & bunyi guruh, berteduh di bawah pokok pilihan terbaik daripada tidak berteduh langsung

Fakta:
Berlindung di bawah pokok adalah perkara paling berisiko anda lakukan. Ini kerana jika pokok disambar petir, caj elektriknya boleh menyebar ke semua arah.

Berada di bawah pokok adalah penyebab kedua kematian akibat kilat.

Mitos #4 – Jika menyentuh mangsa kilat, anda akan terkena renjatan elektrik

Fakta:
 Tubuh manusia tidak menyimpan elektrik, maka selamat untuk memegang mangsa bagi
memberikan pertolongan cemas
.

Mitos #5 – Rumah tempat perlindungan daripada kilat & bunyi guruh

Fakta:
 Walaupun rumah adalah tempat paling selamat untuk berlindung semasa ribut, tetapi berada di dalamnya sahaja tidak mencukupi.

Anda perlu mengelakkan
barangan elektrik
, wayar, kabel televisyen, paip, pintu logam atau bingkai tingkap logam.

Elakkan diri daripada berdiri di tepi tingkap untuk melihat kilat petir juga perlu dilakukan.

Secara amnya, berada
di dalam bilik
 adalah selamat, tetapi sebuah rumah yang dilengkapi sistem perlindungan kilat yang dipasang secara profesional adalah tempat perlindungan paling selamat!


Lagi Berita Gembira COVID-19: PKP Bawa Hikmah Kepada Semua, Udara & Air Sungai Di Malaysia Makin Bersih

Untuk mendapatkan lebih banyak info tentang coronavirus di Malaysia, sila dapatkannya di sini.

Di Malaysia,
Perintah Kawalan Pergerakan (PKP) untuk memutuskan rantaian jangkitan COVID-19
 sudah memasuki fasa ke-4.

Perdana Menteri, Tan Sri Muhyiddin Yassin baru sahaja mengumumkan Khamis lalu, lanjutan PKP fasa 4 yang akan berlangsung sehingga 12 Mei 2020.

Berikut adalah statistik terkini kes positif COVID-19 di negara kita:

[covid_19]

Tidak dinafikan, PKP yang berlarutan ni sudah tentu akan menimbulkan kegusaran dalam kalangan rakyat tempatan.

Banyak sektor ekonomi yang terjejas akibat urusan perniagaan yang terencat disebabkannya.

Namun, ini semua adalah 1 pengorbanan yang perlu kita lakukan untuk melawan penularan virus korona baharu ini. Jadi, tidak wajar untuk kita semua mengeluh dengan situasi yang melanda dunia kini.

Anda mungkin berminat untuk membaca:

PKP Fasa 4, Sambung Lagi Hingga 12 Mei, Pelajar IPT Dibenarkan Balik Kampung Ikut SOP

PKP Disambung BERSEBAB Untuk Perangi COVID-19, Ini 29 Langkah Cegah Virus- PASTI BERHASIL!

Selepas PKP Berakhir, Adakah Kita Boleh Jalani Kehidupan Seperti Biasa? – Baca Ini Dulu!

Sebaliknya, lihatlah dari sudut pandang yang lebih positif. Tahukah anda bahawa PKP ini telah memberi kesan positif terhadap alam sekitar Malaysia?

Jom ikuti artikel untuk tahu mengenainya dengan lebih lanjut!

Banjaran Himalaya jelas kelihatan ekoran COVID-19?

Di sebalik
pandemik COVID-19 yang sedang ganas menyerang seantero dunia
, mungkin tersembunyi beberapa hikmah di sebalik kejadiannya.

Buat pertama kali dalam tempoh 30 tahun, puncak gunung Himalaya yang terletak di negara India jelas kelihatan selepas tahap pencemaran udara menurun. Apakah sebabnya?

Ini adalah disebabkan oleh perintah berkurung yang dilaksanakan di negara itu. Secara tidak langsung, perintah tersebut telah menyebabkan udara lebih bersih!

Lihat sahaja perkongsian bekas pemain kriket India ini di laman sosial Twitter beliau:

Never seen Dhauladar range from my home rooftop in Jalandhar..never could imagine that’s possible..clear indication of the impact the pollution has done by us to Mother Earth ?.. this is the view
pic.twitter.com/laRzP8QsZ9

— Harbhajan Turbanator (@harbhajan_singh)
April 3, 2020

Menurut Laporan Lembaga Kawalan Pencemaran negara itu, kualiti udara menunjukkan prestasi yang cemerlang ketika perintah berkurung.

India Today Data Intelligence Unit juga mendapati indeks kualiti udara meningkat dengan purata 33 peratus sekitar 16 hingga 27 Mac.

Bagaimana pula dengan Malaysia?

Alam sekitar Malaysia juga sudah lebih bersih?

Bukan sahaja di India, seluruh dunia juga mengalami kesan positif terhadap perintah berkurung termasuklah tanah air tercinta kita, Malaysia.

Dalam tidak sedar, kualiti udara dan air sungai sepanjang pelaksanaan PKP yang bermula 18 Mac lalu sehingga kini terus menunjukkan corak peningkatan.

Dalam erti kata yang lebih mudah, alam sekitar kita semakin bersih.

Namun, ini bukanlah bermakna anda tidak perlu
memakai topeng muka ketika berada di luar rumah
 ya? Ikuti panduan ini:

Ini bukan sekadar omong kosong.

Ia dapat dibuktikan dengan kenyataan Indeks Pencemaran Udara yang menyatakan bahawa kualiti udara telah meningkat sebanyak 14% di seluruh negara sepanjang PKP.

Menurut Menteri Alam Sekitar & Air Malaysia, Datuk Tuan Ibrahim Tuan Man, ia adalah disebabkan pengurangan aktiviti pelepasan bahan cemar udara seperti asap kenderaan bermotor, pelepasan asap industri dan aktiviti pembakaran terbuka.

Bukan itu sahaja, beliau turut memaklumkan bahawa air sungai di negara kita juga sudah menjadi semakin bersih.

Daripada 29 stesen pengawasan kualiti air automatik, 8 stesen (28% daripada jumlah tersebut) menunjukkan kualiti air sungai telah bertambah baik.

Jadi, ternyatalah bahawa
PKP yang dibuat untuk memutuskan rantaian jangkitan COVID-19
 ini juga sebenarnya memainkan peranan yang penting dalam memelihara dan memulihara alam sekitar Malaysia.

Inginkan lagi berita baik? Patuhi PKP!

Ya, memang benar ini adalah tempoh yang sukar buat kita semua. Tiada siapa yang mahu perkara ini berlaku.

Namun, ketahuilah bahawa apa yang terjadi itu pasti ada hikmah di sebaliknya.

Artikel berkaitan:

Salah satu dari hikmah itu mungkin adalah untuk memulihkan setiap kerosakan yang dibuat kita sendiri terhadap alam sekitar?

Percayalah bahawa bumi yang sudah tenat ini juga memerlukan waktu untuk berehat.

Dengan perintah berkurung yang berkuatkuasa di seluruh dunia, maka alam sekitar mungkin boleh dipulihkan dengan mengurangkan pergerakan dan pencemaran yang dibuat oleh kita tanpa sedar.

Selain itu, perintah berkurung ini juga sebenarnya telah menghubungkan kita kembali dengan individu yang mungkin kita kurang beri perhatian kerana terlalu sibuk bekerja iaitu ahli keluarga.

Jadi, jangan stres dan hargailah masa ini dengan sebaiknya
!

Adakah anda inginkan lagi berita baik? Maka patuhilah PKP.

Mungkin dengan berkat kesabaran rakyat Malaysia, kita mampu meraikan kedatangan Ramadan dan Syawal dengan lebih meriah. #stayathome

[mc4wp_form id=’115319″]

#HelloHealthGroup, #HelloDoktor, #HelloHealthCoronaVirus


Masih Resah Walaupun Guna Teknik Bernafas Yang Betul?

Jika anda berasa
resah
, apakah yang anda akan lakukan? Mandi? Bersenam? Tidur? Melakukan teknik pernafasan dalam? Menurut pakar terapi, teknik nafas dalam, walaupun berkesan, tidak membantu individu
resah
 itu sendiri. Teruskan membaca untuk mengetahui selanjutnya.

“Tarik nafas dalam-dalam.” Tak berkesan pun.

Air peluh membasahi dahi Ahmad. Dia sedang menunggu giliran untuk mengambil ujian memandu namun pengalamannya di masa lampau membuatkan jantungnya berdegup laju. Ahmad telah gagal beberapa kali sebelum ini berikutan tahap keresahannya yang tinggi ketika memandu di atas jalan raya. Ini merupakan cubaan kali ketiga buat dirinya namun perasaan tersebut masih ada.. Tatkala, pegawai ujian pemanduan tersebut menghampiri Ahmad, dia menjadi semakin tidak keruan. “Bertenang, tarik nafas dalam-dalam. Nanti
okay
lah.” ujar pegawai tersebut.

Jika dilihat pada situasi Ahmad, ramai yang sering mengungkapkan perkara yang sama apabila ternampak seseorang yang resah. Kadangkala, ia merupakan refleks mulut namun nasihat tersebut tidak selalunya berguna. Keresahan individu yang seringkali menjadi
stigma
 perlu diuruskan dengan baik. Senaman pernafasan dalam merupakan salah satu teknik yang berkesan namun ia bukanlah satu-satunya teknik yang berkesan buat setiap individu. Menurut pakar terapi Melissa Fisher Goldman, tindakan menyuruh mereka yang resah untuk menarik nafas dalam-dalam adalah seperti merendahkan tahap kesusahan yang dialami oleh mereka. Ingat keresahan boleh diatasi dengan hanya mengawal pernafasan? Mudah lah kalau begitu.

Walau bagaimanapun, ini tidak bermakna cara tersebut tidak berkesan. Jika dibuat dengan teknik yang betul, keresahan tersebut boleh hilang buat sementara waktu. Namun, itulah yang menjadi permasalahan. Keresahan tersebut selalunya hilang buat sementara waktu sahaja. Menurut Goldman lagi, walaupun teknik pernafasan dalam berkesan, tindakan menahan keresahan tersebut boleh menyebabkan individu mengalami impuls yang berganda kelak. Pemprosesan perasaan individu yang sedang resah adalah amat penting bagi mengelakkan keresahan tersebut timbul di masa akan datang.

Teknik yang betul

Teknik pernafasan dalaman perlu dilakukan dengan betul untuk memberikan kesan fisiologikal baik yang maksimum. Bagi mereka yang tidak terlatih, teknik tersebut kelihatan seperti jalan penyelesaian mudah yang dapat membantu mana-mana individu yang resah tanpa memikirkan kesannya. Bayangkan jika anda menyuruh mereka yang sedang menghadapi keresahan untuk bernafas dalam-dalam, dan ia tidak berkesan. Perkara ini boleh membuatkan perasaan resah itu menjadi lebih teruk. Individu tersebut akan menjadi
lebih negatif
 berkenaan dengan simptom yang dialami oleh mereka.

Hakikatnya, terdapat pelbagai jenis teknik pernafasan yang dapat membantu meredakan perasaan resah. Ada individu yang lebih suka untuk mengira durasi pernafasan seperti tarik nafas untuk tiga saat, tahan untuk satu saat dan hembus untuk 5 saat. Ada individu yang cenderung untuk mengamalkan pernafasan melalui hidung dan menghembus melalui mulut. Tanpa pengetahuan dan teknik yang betul, sukar buat individu untuk mengawal tahap keresahan individu lain. Ini akan memberikan ilusi bahawa teknik pernafasan yang cuba dipraktikkan itu tidak berkesan dalam mengawal keresahan walhal ia disebabkan oleh teknik yang salah atau tidak sesuai.

Anda turut berasa resah

Agak sukar bagi mereka yang resah untuk bertenang sekiranya individu yang cuba menenangkannya kelihatan resah. Jika anda seorang yang tahu akan teknik pernafasan bagi menghilangkan keresahan, sebelum menenangkan seseorang, anda sepatutnya boleh melakukannya terlebih dahulu. Tiada gunanya jika anda sendiri bergelut dengan keresahan ketika hendak melakukan teknik pernafasan tersebut. Ia akan membuatkan keresahan individu lain menjadi bertambah teruk.

Selain daripada memberikan tumpuan kepada teknik pernafasan, melakukannya bersama dengan individu yang resah dapat membantu mereka kembali normal dalam masa yang singkat. Berikan
sokongan emosi
 kepada mereka tanpa memberitahu apa yang mereka perlu buat ketika menghadapi keresahan.

Konklusi

Jika anda tidak mempunyai pengetahuan berkenaan dengan teknik meredakan keresahan, tidak mengapa. Sokongan moral dan kata-kata
positif
 juga boleh memberikan impak
positif
 kepada tahap keresahan mereka. Jika teknik yang cuba dipraktikkan gagal untuk meredakan keresahan seseorang, jangan anda pula yang panik. Bertenang dan ingatlah, kadangkala, teknik ini kurang berkesan untuk sesetengah individu. Penyelesaiannya? Dengarkanlah keluhan mereka. Ia sedikit sebanyak boleh membantu.


Alami Kaki Bengkak Semasa Hamil, Amalkan 6 Langkah Ini Untuk Mengurangkan Ketidakselesaan

Normal untuk ibu hamil mengalami masalah kaki bengkak. Namun, jika anda mengalami bengkak pada sebelah bahagian kaki sahaja, ataupun bengkak pada tangan dan muka secara tiba-tiba, anda perlu segera berjumpa dengan doktor kerana ia adalah tanda pre-eclampsia. Bagi mengatasi masalah kaki bengkak semasa hamil, anda boleh cuba ikuti tips di bawah:

Makan makanan yang tinggi kalium

Amalan pemakanan yang betul dapat membantu wanita hamil mengurangkan masalah kaki bengkak. Pengambilan sumber kalium dalam pemakanan dapat membantu anda kerana manfaatnya yang penting untuk pertumbuhan sistem saraf dan otot. Contoh makanan yang mengandungi kalium tinggi ialah pisang, bayam, tomato, daging, susu dan kekacang. Bagaimanapun, ibu disarankan untuk mengelak
daripada makan makanan yang tinggi kandungan sodium dan garam seperti kacang masin, jeruk, telur masin dan ikan kering.

Lunjurkan kaki

Pada waktu lapang atau ketika anda sedang berehat menonton televisyen, lunjurkan kaki anda pada paras yang sama dengan punggung anda bagi membantu melancarkan
peredaran darah.
Semasa di tempat kerja, letakkan bangku kecil atau kotak supaya senang untuk anda melunjurkan kaki.

Jika waktu kerja anda memerlukan anda duduk sepanjang hari, pastikan ada waktu rehat untuk anda bangun dari tempat duduk dan berjalan-jalan. Setidak-tidaknya anda luruskan kaki sambil meregang serta melenturkan jari-jari kaki. Pastikan darah dalam badan anda sentiasa bergerak.

Selain itu, sesekali lakukan urutan pada kaki dengan menggunakan minyak angin bagi mengurangkan bengkak. Elakkan bersilang kaki semasa duduk.

Alas kaki dengan bantal

Sewaktu tidur, cubalah berbaring dalam keadaan mengiring ke kiri bagi mengurangkan tekanan pada vena kava bawah. Jika anda tidur secara terlentang, ia akan memberi tekanan tambahan kepada vena anda. Alaskan bantal pada kaki anda supaya kaki terletak tinggi bagi mengelakkan dan mencegah darah terkumpul. Anda juga boleh meletakkan bantal pada bahagian punggung anda sewaktu tidur mengiring.

Pakai stoking sokongan semasa tidur

Selain daripada menggunakan bantal, anda juga boleh memakai seluar stoking sokongan sebelum tidur dan menanggalkannya pada waktu pagi supaya darah tidak terkumpul di sekeliling buku lali anda. Jika masih mengalami kaki bengkak, tanyalah doktor mengenai stoking tekanan yang juga terdapat
di farmasi.

Lakukan senaman

Jangan biarkan kaki anda statik tanpa pergerakan. Luangkan masa untuk bersenam setiap hari sekurang-kurangnya berjalan.
Aktiviti berjalan
di dalam air juga dapat membantu anda selain daripada berenang. Cari senaman ringan yang boleh dilakukan oleh wanita hamil.

Tuam ais di kawasan bengkak

Faktor pemakaian turut menjadi punca masalah bengkak pada kaki. Elakkan daripada memakai kasut bertumit tinggi dan pakaian yang ketat sehingga mengganggu peredaran darah pada pergelangan tangan, buku lali atau kaki.

Jika bengkak masih tidak surut, cuba lakukan kaedah menuam ais pada kawasan yang bengkak. Selain itu, anda juga boleh melakukan aktiviti merendam kaki yang bengkak ke dalam air suam yang bercampur garam selama 10 hingga 15 minit. Rendaman ini baik bagi mengurangkan lenguh pada kaki anda.

Berjumpa doktor dengan kadar segera jika bengkak kaki berlarutan atau semakin teruk. Dapatkan pemeriksaan doktor jika masalah bengkak yang anda alami agak membimbangkan dan pertambahan berat badan anda menjadi-jadi. Anda harus berhati-hati dengan keadaan ini kerana dikhuatiri ia
disebabkan oleh

gejala lain yang mungkin membahayakan anda dan janin.
 Jangan risau, gejala bengkak ini hanya sementara dan akan hilang selepas anda melahirkan anak.


Kekurangan Protein: Apakah Tandanya?

Protein adalah satu komponen penting bagi organisma hidup yang berperanan untuk memberikan tenaga, membantu badan untuk pulih dan sembuh, serta memenuhi keperluan perut – menghilangkan kelaparan. Adakah anda mengambil protein yang secukupnya setiap hari? Jika tidak pasti, apakah tanda anda kekurangan protein?

Apa itu protein?

Secara ringkasnya protein merupakan salah satu daripada tiga kelas makanan utama. Protein terdiri rantaian panjang asid amino – ‘blok bangunan’ sel. Sel memerlukan protein untuk berkembang dan memperbaiki diri. Badan mengeluarkan 11 asid amino dan 9 jenis asid amino penting yang lain, harus diambil melalui pemakanan. Protein boleh didapati dalam pelbagai jenis makanan, antaranya seperti daging, ikan, ayam, telur, kekacang dan produk tenusu.

Tanda anda kekurangan protein

 Bengkak

Antara tanda yang paling biasa untuk berlaku apabila badan kekurangan protein adalah pembengkakan atau turut dikenali sebagai edema, terutama pada perut, kaki dan tangan. Ini mungkin kerana protein beredar dalam darah – khususnya albumin – untuk membantu mengekalkan cecair daripada membina dalam tisu. Tetapi, terdapat faktor lain yang turut boleh menyebabkan edema.

 Perubahan emosi

Otak menggunakan bahan kimia – neurotransmiter – untuk menyampaikan maklumat antara sel. Kebanyakan neurotransmiter terhasil daripada asid amino, yang merupakan blok bangunan protein. Jadi, kekurangan protein dalam pengambilan diet pemakanan anda mungkin menyebabkan badan dapat menghasilkan neurotransmiter dengan mencukupi dan ia sekali gus akan menjejaskan cara otak berfungsi. Contohnya, tahap dopamin dan serotonin yang rendah, boleh menyebabkan anda berasa tertekan atau menjadi terlalu agresif.

 Kulit, rambut dan kuku

Protein yang tidak mencukupi dalam badan boleh menimbulkan masalah pada kulit, rambut dan kuku anda. Ini kerana ketiga-tiganya terdiri daripada elastin, kolagen dan keratin. Apabila badan tidak dapat menghasilkannya, anda akan mempunyai rambut yang rapuh atau nipis, kulit kering dan berkerak, dan kuku yang tidak sekata. Walaupun perkara ini mungkin berlaku disebabkan faktor lain, tetapi kekurangan protein boleh menjadi antara penyebabnya.

 Lemah, letih

Terdapat kajian yang menunjukkan pengambilan protein yang tidak mencukupi dalam tempoh seminggu boleh menjejaskan otot yang berperanan untuk pergerakan dan postur badan, terutamanya jika anda berusia lebih 55 tahun. Dari masa ke masa, kekurangan protein boleh mengakibatkan anda kehilangan jisim otot yang akhirnya akan menyebabkan kekuatan anda merosot, menyukarkan anda untuk menjaga keseimbangan dan melambatkan proses metabolisme. Ia juga berisiko mewujudkan masalah anemia, sel-sel badan tidak mendapat oksigen yang mencukupi dan akan membuat anda penat.

 Lapar

Simptom ini mungkin antara tanda yang paling ketara. Protein membantu membuatkan anda kenyang. Ia adalah salah satu punca kalori, selain daripada karbohidrat dan lemak. Kajian menunjukkan, mengambil makanan yang mengandungi protein akan membantu anda untuk berasa lebih kenyang sepanjang hari.

 Lambat sembuh

Individu yang kekurangan protein akan mendapati luka atau kecederaan yang dialami, mengambil masa untuk sembuh. Masalah terseliuh atau sebarang kecederaan berkaitan dengan senaman juga akan mengambil masa. Ia mungkin kesan daripada badan tidak dapat menghasilkan kolagen yang mencukupi. terdapat hubung kait antara tisu dan juga kulit. Untuk proses membekukan darah juga memerlukan protein.

 Kerap dan mudah sakit

Asid amino dalam darah membantu sistem imun untuk menghasilkan antibodi yang mengaktifkan sel darah putih untuk melawan virus, bakteria dan toksin. Anda memerlukan protein untuk mencerna dan menyerap nutrien lain demi memastikan tahap kesihatan pada tahap yang baik.

 Sukar tidur

Tidak mendapat tidur yang mencukupi dan insomnia kadangkala mempunyai kaitan dengan paras gula dalam darah yang tidak seimbang, kenaikan kortisol dan kemerosotan dalam penghasilan serotonin. Perubahan gula dalam darah pada siang hari berlanjutan sehingga pada waktu malam. Karbohidrat memerlukan insulin yang mencukupi berbanding lemak dan protein. Makan makanan dengan protein sebelum tidur dapat membantu pengeluaran trytophan dan serotonin, dan ia memberikan kesan minimum pada paras glukosa. Protein melambatkan penyerapan gula semasa makan.

Apa yang disenaraikan di atas adalah antara simptom dan tanda yang boleh dikaitkan sebagai tanda kurang protein bagi seseorang individu. Tetapi, ia adalah simptom umum, di mana simptom yang sama boleh berlaku disebabkan faktor yang lain. Jika anda bimbang tentang keadaan diri anda, sebaiknya dapatkan pemeriksaan daripada doktor.

Anda mungkin berminat untuk membaca artikel:

Kuku Dan Tahap Kesihatan

Rambut Rapuh Dan Rosak: Bagaimana Menjaganya?

Penat Dan Mengantuk Tetapi Tidak Boleh Tidur: Apakah Puncanya?


Cubaan Hamil Lain


5 Soalan Patut Ditanya Sebelum Anda Beli Insurans Kesihatan! #4 Itu Wajib Soal

Hakikatnya, tidak semua orang ada sedangkan ia adalah antara perkara yang sangat penting dalam hidup kita semua – insuran kesihatan.

Mungkin ini disebabkan oleh segelintir individu yang kurang cakna serta tidak yakin akan kepentingannya terhadap kehidupan seharian.

Ia sudah tentu adalah pemikiran yang kurang tepat
 kerana semua orang patut memilikinya
.

Persoalannya, apakah soalan yang patut ditanya sebelum anda beli insurans kesihatan terbaik? Jom teruskan membaca untuk tahu!

Kenapa insurans kesihatan itu patut anda miliki?

Mungkin ramai individu yang menyangka bahawa simpanan di dalam tabung atau bank sudah memadai untuk masa depan di hari tua kelak.

Ya, ia mungkin benar jika simpanan itu berjaya disimpan dengan baik tanpa dikorek terlebih dahulu untuk kegunaan kecemasan jika perlu.

Kata kuncinya adalah ‘kegunaan kecemasan’ yang tentu sekali berkait rapat dengan aspek kesihatan tubuh badan kita semua!

Kita perlu memiliki insuran kesihatan dengan
 tujuan menampung segala perbelanjaan atau kerugian yang harus ditanggung di saat kita sakit
.

Pun begitu, masih ramai yang masih belum sedar kegunaan dan kepentingan memilikinya dan pemikiran ini harus diubah dengan serta-merta.

Namun jangan terus beli, kena pandai kaji dan selidik kelebihannya terlebih dahulu ya?

Sebelum beli insuran kesihatan, tanya perkara ini!

Terdapat banyak jenis, jenama dan harga insurans kesihatan yang wujud di negara kita ini. Persoalannya, yang mana satu patut anda pilih?

Sebelum membuat sebarang keputusan, tanyakan perkara-perkara ini kepada ejen insurans anda:

#1.  Apakah perlindungan yang ditawarkan dalam pelan insurans?

Ada pelbagai pelan perlindungan yang ditawarkan dalam setiap pelan insuran kesihatan tidak termasuk pilihan tambahan (
rider
).

Kesemua pelan ini akan mempunyai satu ciri asas yakni memberikan bantuan kewangan
 setiap kali anda mengalami sakit yang kronik
.

Terdapat dua jenis pelan insuran kesihatan terbaik yang mungkin anda boleh pilih iaitu:

Insurans kesihatan jangka masa panjang
 – Pelan kesihatan asas yang akan membiayai segala/sedikit kos hospitalisasi, rawatan dan ubatan

Insurans pendapatan ketika hospitalisasi
 – Pelan perlindungan yang memberikan pendapatan harian sepanjang diwadkan di hospital

#2. Adakah pelan yang dipilih termaktub untuk semua jenis penyakit?

Di dunia ini terdapat banyak jenis penyakit dan kos untuk rawatan serta ubatan yang mungkin akan berbeza bergantung kepada tahap keterukannya.

Di negara kita,
kebanyakan insurans kesihatan akan membiayai kesemua jenis penyakit,
 namun bergantung kepada beberapa terma dan syarat.

Dalam pada itu, anda perlu tahu bahawa kos perubatan yang tinggi akan meninggalkan anda dengan nilai rendah untuk perlindungan pada masa akan datang pula.

#3. Adakah pelan yang dipilih meliputi keadaan kesihatan terkini?

Meskipun dikatakan kesemua jenis penyakit akan ditanggung, namun terdapat beberapa pengecualian khas yang mungkin tidak akan dibiaya (
major exclusion
).

Antara perkara terbabit yang mungkin akan dikecualikan
 adalah seperti berikut:

Penyakit yang sudah sedia ada

Pembedahan plastik dan kosmetik

Pembedahan khatan alat sulit

Lensa mata untuk tujuan pembaikan penglihatan

Rawatan gigi seperti
braces, scalling, whitening
dan lain-lain

Rawatan penyakit tertentu selepas beberapa hari pelan luput

Namun pengecualian ini mungkin boleh dipinda semula jika kalian mengalami kecederaan akibat kemalangan dan ini bergantung pada polisi syarikat insurans.

#4. Berapakah nilai saya harus bayar untuk setiap bulan/tahun?

Ini merupakan soalan yang paling popular yang patut ditanya memandangkan ia melibatkan aspek kawalan dan urusan kewangan anda!

Oleh itu, sila tanyakan kepada ejen insuran kesihatan anda mengenai pembayaran pendahuluan, bulanan, tahunan dan sebarang kos tersembunyi.

Ada pilihan untuk anda melakukan deduksi automatik terus daripada akaun bank anda dan ini
sudah pasti akan memudahkan anda menguruskan kewangan
.

#5. Di manakah pusat perubatan yang dibiayai pelan insurans?

Ramai yang salah sangka bahawa pemilikan ‘
medical card
‘ itu akan membolehkan anda mendapatkan rawatan percuma di mana-mana pusat perubatan.

Sebenarnya, ia mungkin kurang tepat
kerana ia tertakhluk kepada pusat perubatan
yang telahpun termaktub di dalam pelan insuran kesihatan anda sahaja.

Selain itu, ketahuilah juga bahawa mungkin ada kos-kos perubatan tersembunyi yang tidak akan ditanggung oleh syarikat insurans anda.

Konklusinya, sila cari, pilih dan beli insuran kesihatan terbaik bersama ejen ataupun syarikat yang telah terbukti kredibiliti, kelebihan dan kestabilan.

Pastikan juga sebarang soalan yang ada dalam diri anda sebelum membeli telah terjawab agar tidak timbul pula isu lain untuk ‘
claim
‘ di masa hadapan.


7 Tip Kekal Sihat Sepanjang Ramadan

Berpuasa adalah salah satu cara untuk
melakukan proses
detoksifikasi
 atau pembuangan zat-zat beracun dari dalam tubuh secara semulajadi
. Proses ini akan menjadi lebih mudah dengan mengikuti beberapa tips sihat ramadhan secara keseluruhan.

Pasti anda ingin kekal aktif dan cergas sepanjang bulan Ramadhan, bukan? Teruskan membaca artikel ini untuk mengetahui dengan lebih lanjut!

7 tips sihat ramadhan, rugi tak cuba!

Berikut adalah beberapa cara mudah yang boleh anda lakukan sepanjang bulan Ramadan agar tubuh kekal sihat semasa berpuasa:

1. Jangan meninggalkan sahur

Cara paling mudah untuk kekal sihat semasa berpuasa adalah jangan pernah meninggalkan sahur. Sama seperti sarapan pagi, sahur adalah bahagian terpenting untuk menambah pengambilan tenaga selama seharian sehingga tiba waktu berbuka.

Makanlah makanan yang sihat semasa sahur dengan memberi perhatian kepada pengambilan nutrisi seimbang daripada
karbohidrat
 kompleks, serat dan protein.

Anda boleh mengambil makanan seperti beras merah, gandum, dan oat yang memberikan tempoh kekenyangan yang lebih lama.
Pengambilan makanan yang mengandungi serat tinggi seperti kurma, biji-bijian, kentang, sayur-sayuran dan hampir semua buah terutamanya aprikot, plum, betik dan pisang adalah baik sebagai menu sahur anda.

Selain itu,
protein boleh didapati dari telur, keju, yogurt atau daging rendah lemak yang membantu menambah tenaga anda sepanjang hari.

2. Penuhi keperluan air semasa bulan Ramadhan

Sebahagian besar tubuh kita terdiri daripada air, dan kita memerlukan jumlah yang sama dengan air yang terbuang semasa kita berpuasa.

Minumlah sekurang-kurangnya
8 hingga 12 gelas sehari,
 mengikut berat badan anda
. Anda boleh memenuhi keperluan air tersebut ketika berbuka puasa hingga saat sahur agar membantu tubuh kekal terhidrasi.

Selain itu, lebih baik anda mengelakkan pengambilan kafein semasa berpuasa.
 Ini adalah kerana kafein bersifat diuretik yang membuat kita lebih sering buang air kecil, sehingga air di dalam tubuh cepat hilang.

Cuba mengurangkan minuman berkafein secara berlebihan sepanjang bulan Ramadan
untuk mengelakkan dehidrasi semasa berpuasa.

3. Makan seadanya untuk kekal sihat

Selama Ramadhan, waktu yang paling dinanti adalah waktu berbuka. Namun sayangnya banyak orang yang gelojoh ketika menikmati hidangan berbuka.

Langsung memakan banyak makanan ketika berbuka akan membuat
perut kembung
.
 Oleh itu, berbuka puasalah dengan makan seadanya.

Anda boleh makan secara beransur-ansur. Semasa berbuka makanlah makanan yang ringan seperti salad buah, jus buah, kurma, atau air putih. Selang beberapa jam kemudian, barulah makan makanan yang lebih berat.

4. Elakkan makanan berminyak

Menu
gorengan untuk berbuka puasa
 memang sangat menggoda. Namun ada baiknya anda mengelakkan segala bentuk makanan yang digoreng dengan minyak dalam jumlah yang banyak sepanjang bulan Ramadhan.

Ini adalah kerana makanan ini akan meningkatkan risiko kenaikan kolesterol dalam tubuh anda.

5. Mengurangkan makanan dan minuman yang manis

Tips puasa seterusnya berkait dengan hidangan berbuka anda ya! Anda juga dikehendaki mengurangkan
minuman dan makanan manis serta produk yang diproses.

Ramai yang keliru dalam menafsirkan maksud ‘berbuka dengan yang manis’. Makanan atau minuman manis memang penting sewaktu berbuka untuk menormalkan gula di dalam darah.

Namun begitu, anda perlu memberi perhatian kepada hidangan makanan atau minuman manis yang dimakan. Apatah lagi jika rasa manis tersebut diperbuat daripada gula.

Ini adalah kerana tanpa disedari, minuman dan makanan manis yang kita menggunakan secara rutin selama bulan Ramadan akan menyebabkan kenaikan berat badan.

Anda harus ingat, untuk memastikan tubuh kekal sihat sepanjang Ramadan,
kalori yang dikeluarkan harus lebih banyak daripada kalori yang masuk.

6. Bersenam, tips sihat ramadhan yang sering dilupakan!

Bulan Ramadhan bukan jadi halangan untuk kekal sihat dengan melakukan aktiviti fizikal. Anda boleh
melakukan senaman dengan intensiti ringan hingga sederhana selepas berbuka puasa,
 semasa tubuh sudah dipenuhi dengan tenaga.

Lakukan senaman selama 30 minit dengan jalan kaki, berbasikal, berlari anak ataupun senaman lain yang sesuai dengan keadaan tubuh anda.

7. Tidur yang cukup, tips puasa penting!

Selain memerhatikan pengambilan makanan, tips sihat ramadhan yang penting juga termasuklah
menentukan masa dan jumlah tidur yang mencukupi.

Mengantuk semasa puasa
 bukanlah disebabkan tidak makan dan minum seharian, tetapi kerana anda mendapatkan tidur yang cukup.

Jika perlu bangun pagi untuk menyiapkan makan sahur, maka cubalah untuk meyediakannya pada malam hari.

Anda tidak sepatutnya berjaga bagi keperluan yang tidak terlalu penting. Usahakan untuk tidur lebih awal dari biasanya seperti selepas solat tarawih.

Ini adalah kerana kekurangan masa tidur akan menjejaskan prestasi otak sehingga menghalang aktiviti anda yang lain.

Konklusi

Anda tidak perlu menjadi lesu semasa berpuasa sekiranya anda mengikuti tips sihat ramadhan yang disenaraikan di atas. Jika tips puasa ini berkesan buat anda, jangan lupa
share
 ya!